sagorsarker/bangla-wikipedia huggingface dataset:
হেমন্তকুমার চট্টোপাধ্যায়

হেমন্তকুমার চট্টোপাধ্যায় (জন্মঃ ১৮৯৭ - ?) ছিলেন একজন বাঙালি ব্রিটিশবিরোধী বিপ্লবী, সাংবাদিক ও সাহিত্যিক।
হেমন্তকুমার ব্রিটিশ ভারতে বাঁকুড়া জেলায় জন্মগ্রহণ করেছিলেন। ছাত্রাবস্থায় বিপ্লবী দলের সংস্পর্শে আসেন ও কলকাতায় শোভাযাত্রা পরিচালনা কালে পুলিশ দ্বারা বন্দী হন। জেল থেকে ছাড়া পেয়ে বিপ্লবী যোগেশচন্দ্র চট্টোপাধ্যায়ের সাথে ব্রিটিশবিরোধী আন্দোলনে সক্রিয় থাকেন আসামে। শিলং থাকার সময় বাংলা পত্রিকা চালাতেন তিনি। এসয় তাকে আবার জেলে যেতে হয়। একসময় গোপনে পাঞ্জাবে চলে যান ও ভগৎ সিং এবং বটুকেশ্বর দত্তর সাথে মিলিত হন। লাহোর ষড়যন্ত্র মামলায় তাকে আসামী রূপে চিহ্নিত করে পুলিশ কিন্তু ধরতে না পেরে মৃত বলে ঘোষণা করে। হেমন্তকুমার পালিয়ে ফ্রান্সে চলে যান। সেখান থেকে ইংরেজি ও ফরাসী ভাষায় ভারতের স্বাধীনতা আন্দোলন বিষয়ে লেখালিখি করতেন। 
বিখ্যাত সাংবাদিক রামানন্দ চট্টোপাধ্যায় ছিলেন তার কাকা। কলকাতায় থাকাকালীন হেমন্তকুমার শনিবারের চিঠিতে লিখতেন। এই পত্রিকার প্রতিষ্ঠাতা সম্পাদক যোগানন্দ দাস ছিলেন তার বন্ধু। তার বিরুদ্ধে মামলা প্রত্যাহত হলে লন্ডনে থাকাকালীন বিবিসিতে সাংবাদিকতা করতেন। দেশে ফিরে চৌরংগী পত্রিকা সম্পাদনা করেছেন তিনি।
জর্জিয়া হেল

জর্জিয়া হেল (ইংরেজি: Georgia Hale; ২৫ জুন, ১৯০০ ১৭ জুন, ১৯৮৫) ছিলেন একজন মার্কিন নির্বাক চলচ্চিত্র অভিনেত্রী। তিনি চার্লি চ্যাপলিনের "দ্য গোল্ড রাশ" (১৯২৫) এবং "দ্য গ্রেট গেটসবি" চলচ্চিত্রে অভিনয়ের জন্য বিখ্যাত।
জর্জিয়া ১৯২২ সালে "মিস শিকাগো" খেতাব অর্জন করেন এবং মিস আমেরিকা পিজেন্ট প্রতিযোগিতায় অংশগ্রহণ করেন। তিনি ১৯২০ এর দশকের শুরু থেকে তার অভিনয় কর্মজীবন শুরু হয়। তিনি চার্লি চ্যাপলিনের "দ্য গোল্ড রাশ" (১৯২৫) চলচ্চিত্র দিয়ে খ্যাতি অর্জন করেন। চ্যাপলিন "দ্য সালভেশন হান্টার্স" (১৯২৫) চলচ্চিত্রে তার অভিনয় দেখে তাকে এই চলচ্চিত্রের জন্য নির্বাচন করেন। তিনি পরের বছর "দ্য গ্রেট গেটসবি" উপন্যাসের প্রথম "চলচ্চিত্রায়নে" (১৯২৬) মার্টেল উইলসন চরিত্রে অভিনয় করেন।
"দ্য গোল্ড রাশ" চলচ্চিত্রে তাকে তারকা খ্যাতি এনে দিলেও তিনি নির্বাক থেকে সবাক চলচ্চিত্রে বিবর্তনে ঠিকতে পারেন নি এবং ১৯২৮ সালের পরে আর চলচ্চিত্রে অভিনয় করেন নি। "আননোন চ্যাপলিন" প্রামাণ্যচিত্রে প্রকাশিত হয় যে চ্যাপলিন "সিটি লাইট্‌স" (১৯৩১) চলচ্চিত্রে কিছু দৃশ্যের কাজ করার পর ভার্জিনিয়া চেরিলকে বাদ দিয়ে তার স্থলে জর্জিয়াকে অভিনয়ের জন্য ডেকে পাঠান। কিন্তু পরবর্তীতে চ্যাপলিন আবার চেরিলকে দিয়ে বাকি কাজ শেষ করেন। তবে এই চরিত্রে জর্জিয়ার সাত মিনিটের পরীক্ষামূলক দৃশ্যায়নের ফুটেজ পাওয়া যায় এবং তার চলচ্চিত্রটির ডিভিডি মুক্তির সময় তাতে যুক্ত করে দেওয়া হয়। "আননোন চ্যাপলিন" প্রামাণ্যচিত্র উদ্ধৃতি যুক্ত করা হয়। জর্জিয়ার স্মৃতিকথায় সম্পাদকের প্রারম্ভিকায় প্রকাশিত হয় যে তিনি "দ্য সার্কাস" চলচ্চিত্রে প্রধান নারী ভূমিকায় চ্যাপলিনের প্রথম পছন্দ ছিলেন, কিন্তু পরবর্তীতে মার্না কেনেডি এই চরিত্রে অভিনয় করেন।
১৯২০ এর দশকের শেষের দিকে এবং ১৯৩০ এর দশকের শুরুর দিকে জর্জিয়া চ্যাপলিনের ঘনিষ্ঠ সহচর ছিলেন। তিনি নৃত্য শিখাতেন এবং দক্ষিণ ক্যালিফোর্নিয়ায় আবাসন প্রকল্পে বিনিয়োগ করে প্রচুর ধন-সম্পদ অর্জন করেন। তিনি বিয়ে করেন নি, কিন্তু তিনি তার জীবনের শেষ ১৫ বছর একজন পুরুষের সাথে অতিবাহিত করেন। ১৯৮৫ সালের ১৭ জুলাই তার মৃত্যুর পর তিনিই তার বেশির ভাগ সম্পত্তির উত্তরাধিকারী হন।
"আননোন চ্যাপলিন" প্রামাণ্যচিত্রে তিনি চ্যাপলিনের সাথে তার কাটানো সময়ের কথা উল্লেখ করেন। তিনি তার সাথে কাটানো সময়ের অভিজ্ঞতা নিয়ে "" নামে একটি বই লিখেন। ১৯৬০ এর দশকে বইটি লেখা হলেও বইটি তার মৃত্যুর এক দশক পর ১৯৯৫ সালে প্রকাশিত হয়। হিদার কিরনান বইটির পাণ্ডুলিপি সম্পাদনা করেন এবং দ্য স্কেয়ারক্রো প্রেস থেকে তা প্রকাশিত হয়।
শহর পঞ্চায়েত

একটি শহর পঞ্চায়েত(Town Panchayat) বা পঞ্চায়েত শহর হলো একটি শহর যাতে আন্দাজমতো ২০,০০০ থেকে ২৫,০০০ বাসিন্দারা বাস করে। এটি পঞ্চায়েত রাজ প্রশাসনিক ব্যবস্থার আয়ত্তাধীনে গঠিত। আদমশুমারির তথ্য অনুযায়ী,সংক্ষিপ্ত রুপ টি.পি "শহর পঞ্চায়েত" ব্যবহারে ইঙ্গিত করা হয়। তামিল নাড়ুই ছিল প্রথম রাজ্য যা জনপদ গ্রাম এবং শহুরে স্থানীয় সংস্থার মাঝে অন্তর্বর্তী পদক্ষেপগুলিকে পঞ্চায়েত শহর হিসেবে উপস্থাপন করে।
শহর পঞ্চায়েতের জন্য প্রতিটি ভারতীয় রাজ্যের নিজস্ব পরিচালনা বিধি রয়েছে।
ভ্যাটিকান সিটির পরিবহন ব্যবস্থা

১০.৫ কিমি দীর্ঘ এবং ০.৮৫ কিমি প্রশস্ত একটি দেশ ভ্যাটিকান সিটির পরিবহন ব্যবস্থা, মূলত বিমানবন্দর বা মহাসড়ক পরিবহন ব্যবস্থাকে বোঝায়। দেশটিতে কোন সরকারি পরিবহন নেই। শুধুমাত্র বিশেষ কোন অনুষ্ঠান উপলক্ষে একটি হেলিপোর্ট এবং স্বল্প রেলওয়ে ব্যবহার করা হয়। বেশিরভাগ পর্যটকরা পার্শ্ববর্তী ইতালীয় বাস বা ট্রেন স্টেশন, বা কার পার্কিং থেকে হেঁটে আসে। গড়ে ৩.৬ কিমি/ঘণ্টা বেগে হেঁটে, ভ্যাটিকান সিটি অতিক্রম করতে ২০ মিনিটের কম বা বেশি সময় লাগে। এরূপে, সেন্ট পিটারস স্কয়ার সহ, ভ্যাটিকান সিটির অধিকাংশ অবকাঠামো ব্যাসিলিকা এবং এর আশপাশের ভবনে, এবং হেঁটেচলা-পথের পেছনে ও ভবনসমূহের মধ্যে অবস্থিত। ভ্যাটিকান সিটি হেলিপোর্ট হচ্ছে নগর-রাষ্ট্রটির পশ্চিম কোণে অবস্থিত, এবং শুধু হোলি সীর সরকারি কর্মকর্তা এবং সরকারি দর্শনার্থীদের জন্য ব্যবহৃত হয়।
ভ্যাটিকান সিটিতে ভ্যাটিকান সিটি হেলিপোর্ট দ্বারা সেবা দেয়া হয়, মাঝেমাঝে সরকারি ভ্রমণকারীদের দ্বারা। এখানে কোন সরকারি বিমানবন্দর না থাকায় পর্যটকরা রোমের বিমানবন্দর: চিয়ামপিনো এবং ফিউমিচিনো ব্যবহার করে থাকে।
ভ্যাটিকান সিটিতে ৮৫২ মিটার স্বল্প দূরত্বের, স্ট্যান্ডার্ড গেজ (৪.৭ ফুট) রেলওয়ে যা রোমের রাজধানী সেন্ট পিটারস স্টেশনকে আশপাশের ইতালির নেটওয়ার্ক ব্যবস্থার সাথে সংযুক্ত করেছে। ভ্যাটিকান সিটি রেলওয়ে স্টেশন স্থপতি দ্বারা ডিজাইন করা হয়েছিল এবং ল্যাটারেন চুক্তি হওয়ার পর পোপ নবম পিউসের শাসনামলে নির্মিত হয়, এবং ১৯৩৩ সালে খুলে দেয়া হয়। তীর্থযাত্রীদের পরিবহনের উদ্দেশ্যে মূলত এই রেলওয়ে নির্মাণ করা হলেও এই উদ্দেশ্যে কদাচিৎ তারা ভ্রমণ করে থাকে। পোপ জন ত্রয়োদশ সর্বপ্রথম এই পথ দিয়ে ভ্রমণ করেন, এবং পোপ দ্বিতীয় জন পল খুব কম হলেও এই রাস্তা ব্যবহার করতেন। এই রেলওয়েটি প্রধানত মালবাহী যানবাহন পরিবহনে ব্যবহৃত হয়।
রোম মেট্রো লাইন অটাভিয়ানো এবং সিপ্রো-মুসেই ভ্যাটিকানি মেট্রো স্টেশনের মধ্যদিয়ে ভ্যাটিকানকে অতিক্রম করেছে। উভয় বিরতিস্থানটি এই নগর-রাষ্ট্র থেকে দশ-মিনিট পদব্রজ দূরে।
ভ্যাটিকান সিটির সরকারি সড়কের যানবাহনে যানবাহন নিবন্ধন ফলক দিয়ে নিবন্ধিত করা হয় যেখানে কয়েকটি সংখ্যার পূর্বে "এসসিভি" (যার মানে দাঁড়ায়, স্টেট অব দ্য ভ্যাটিকান সিটি) উপসর্গ জুড়ে দেয়া হয়। তবে ভ্যাটিকান সিটির আবাসিক সড়কের যানবাহনে সংখ্যার পূর্বে "সিভি" উপসর্গ দিয়ে যানবাহন নিবন্ধন ফলক সহ নিবন্ধন করা হয়। আন্তর্জাতিক সনাক্তকরণ ফলক/স্টিকার হচ্ছে ভি। পোপের গাড়িতে সাধারণত লাল অক্ষরে "এসসিভি ১" নিবন্ধন ফলক ব্যবহার করা হয়। যেহেতু পোপের পরিবহনের জন্য একাধিক যানবাহন ব্যবহার করা হয়, তাই ভ্যাটিকান সিটির একাধিক নিবন্ধিত যানবাহনও "এসসিভি ১" নিবন্ধন ফলক ব্যবহার করে।
পোপ ফ্রান্সিস, যিনি সাধারণত ক্যাথোলিক পাদ্রীদের জন্য মিতব্যয়ী জীবনযাপন প্রত্যাশা করেন, তিনি পোপের বিশেষ যানবাহন হ্রাস করেছেন। ১৯৮৪-এর একটি ছোট্ট রেনল্টে করে, ভ্যাটিকানের অভ্যন্তরে তিনি নিজেই তার গাড়ি চালিয়ে থাকেন, এবং এই পোপমোবাইলটিতে বুলেটপ্রুফ সুবিধা রয়েছে।
ইউকন

ইউকন (; ; আরো সাধারনভাবে ডাকা হয় দ্য ইউকন) হচ্ছে কানাডার সবচেয়ে ক্ষুদ্র ও সর্ব-পশ্চিমে অবস্থিত এবং তিনটি ফেডারেল অঞ্চলের একটি (অন্য দুটি হল উত্তরপশ্চিম অধীনস্থ অঞ্চলসমূহ ও নুনাভুট)। ৩৫,৮৭৪ জন জনসংখ্যা নিয়ে, এটি কানাডার অন্য যেকোন প্রদেশ বা অঞ্চলের তুলনায় জনসংখ্যায় সবচেয়ে ক্ষুদ্রতম। হোয়াইটহর্স হচ্ছে অঞ্চলটির রাজধানী এবং ইউকনের একমাত্র শহর।
অঞ্চলটি উত্তরপশ্চিম অধীনস্থ অঞ্চলসমূহ থেকে ১৮৯৮-এ পৃথক হয় এবং নামকরণ করা হয় ইউকন অঞ্চল। ফেডারেল সরকারের "ইউকন আইন" যেটি রাজকীয় সম্মতি লাভ করে মার্চ ২৭, ২০০২-এ, "ইউকন" অঞ্চলটির অফিসিয়াল নাম হিসেবে প্রতিষ্ঠিত হয়, যদিও "ইউকন অঞ্চল" এখনো ব্যবহারের ক্ষেত্রে জনপ্রিয় এবং কানাডা পোস্ট "YT" কে আন্তর্জাতিকভাবে অনুমোদিত পোস্টাল সংক্ষেপ হিসেবে ব্যবহার করছে। যদিও আনুষ্ঠানিকভাবে দ্বিভাষিক (ইংরেজি এবং ফরাসি), ইউকন সরকার প্রথম জাতির ভাষাকেও স্বীকৃতি দেয়।
উল্লেখযোগ্য নদীর মধ্যে রয়েছে ইউকন নদী, যেটির নামে এই অঞ্চলটির নাম রাখা হয়েছে, আরো রয়েছে প্লেই, স্টুয়ার্ট, পিল, হোয়াইট এবং তোতেশনিশী নদী।
এ অঞ্চলটির নামকরণ করা হয় ইউকন নদীর নাম অনুসারে। এটির নিজের নাম সংকোচন করা হয়েছে গওইচ্'ইন থেকে সে ভাষায় ব্যক্ত করলে হয় "chųų gąįį han", যার মানে 'সাদা জলের নদী' এবং বোঝায় ইউকন নদীর শিলার গুঁড়োর ফ্যাকাশে রঙকে।
২০১৬ আদমশুমারী অনুযায়ী ইউকনের জনসংখ্যা ৩৫,৮৭৪ জন, যা ২০১১ থেকে ৫.৮% বৃদ্ধি পেয়েছে। ভূমি এলাকা নিয়ে, এটির ২০১১ সালে জনসংখ্যার ঘনত্ব ।
২০১১ সালে ন্যাশনাল হাউজহোল্ড সার্ভে রিপোর্ট করেছে ইউকনের ৪৯.৯% ব্যক্তির কোন ধর্মের সঙ্গে সংযুক্ত নয়, যা কানাডার কোন স্থানের মধ্যে সর্বোচ্চ। সবচেয়ে বড় ধর্মীয় গোষ্ঠী হচ্ছে খ্রিষ্টান, ৪৬.২% বাসিন্দা এই ধর্মের অনুসারী। এর মধ্যে সবচেয়ে সাধারণ মূল্যবোধ ছিল ক্যাথলিক চার্চ (৩৯.৬%), কানাডায় অ্যাংগুলিক চার্চ (১৭.৮%) এবং ইউনাইটেড চার্চ অব কানাডা (৯.৬%)।
ক্ষুদ্র নৃগোষ্ঠীর কালচারাল একাডেমি

ক্ষুদ্র নৃগোষ্ঠীর কালচারাল একাডেমি বাংলাদেশের নেত্রকোণা জেলার, দুর্গাপুর উপজেলার বিরিশিরিতে অবস্থিত। বৃহত্তর ময়মনসিংহ অঞ্চলের ক্ষুদ্র নৃ-গোষ্ঠীর সাংস্কৃতিক ঐতিহ্য সংরক্ষণ, পরিচর্যা, উন্নয়ন ও চর্চা এবং লালনের লক্ষ্যে ১৯৭৭ সালে সংকৃতি মন্ত্রণালয়ের একটি বিশেষ প্রকল্পের মাধ্যমে তৎকালীন ময়মনসিংহ জেলার নেত্রকোণা মহকুমার দুর্গাপুর থানাধীন বিরিশিরিতে এ ক্ষুদ্র নৃ-গোষ্ঠীর কালচারাল একাডেমিটি প্রতিষ্ঠা করা হয়। 
দেশের উত্তর-পূর্বাঞ্চলে বৃহত্তর ময়মনসিংহে বসবাসরত গারো, হাজং, কোচ, বানাই, ডালু,মান্দাই এসব নৃ-গোষ্ঠীর রয়েছে নিজস্ব ভাষা, সামাজিক প্রথা, পোশাক-পরিচ্ছদ, খাদ্যাভাস, নৃত্য-গীত, লোকাচার তথা ঐতিহ্যবাহী সংস্কৃতি। কিন্তু কালের বিবর্তনে সেসব আকর্ষণীয়, বর্ণিল মূল্যবান সাংস্কৃতিক ঐতিহ্য সমূহ হারিয়ে যাচ্ছে। কোন কোন নৃ-গোষ্ঠীর ভাষা ও সাংস্কৃতিক উপাদান গুলো একবারেই হারিয়ে গেছে। এমতাবস্থায় প্রতিষ্ঠালগ্ন থেকেই এ প্রতিষ্ঠানটি অত্রাঞ্চলের সেসব ক্ষুদ্র নৃ-গোষ্ঠীয়দের বিলীয়মান সংস্কৃতি সংরক্ষণ, লালন, চর্চা ও প্রয়োজনীয় উন্নয়নসাধন সহ বৃহত্তর জাতীয় সাংস্কৃতিক পরিমন্ডলে সেগুলোর বিকাশকে সাবলীল, সহজীকরণ ও সমন্বয় সাধনের লক্ষ্যে কাজ করে যাচ্ছে। এলক্ষ্য ও উদ্দেশ্যকে সম্মুখে রেখেই এসব নৃ-গোষ্ঠী সমূহের ভাষা, সংস্কৃতি, ইতিহাস, নৃত্য-গীত প্রভৃতি সম্পর্কে তথ্য সংগ্রহ, নিয়মিত চর্চা, সংশ্লিষ্ট নৃ-গোষ্ঠীদের নিজ সংস্কৃতি ভালোবাসা ও সংরক্ষণে উদ্বুদ্ধকরণ; তাদের প্রধান উৎসব সমূহ সংরক্ষণ; প্রকাশনা, অডিও-ভিজুয়্যাল প্রভৃতির মাধ্যমে সংরক্ষণ; জাতীয় সংস্কৃতির মূল শ্রোতধারার সঙ্গে সঙ্গতি রেখে ক্ষুদ্র নৃ গোষ্ঠীর সংস্কৃতিকে জাতীয় সংস্কৃতির অন্যতম উপাদান হিসেবে এর উপর গবেষণা ও উন্নয়নের ধারাকে অব্যাহত রাখা এসব গুরুত্বপূর্ণ কার্যাদি সম্পাদন করা হয়েছে।
গাজোল হাজি নাকু মহম্মদ হাই স্কুল

গাজল হাজী নকু মুহাম্মদ উচ্চ বিদ্যালয়, বা গাজল এইচ এন এম হাইস্কুল বালক ও বালিকা উভয়ের জন্য একটি স্কুল। এটি গাজোল শহরে অবস্থিত। এই বিদ্যালয়টি ১৯৪২ সালে প্রতিষ্ঠিত হয়।
স্কুলটি পশ্চিমবঙ্গ মধ্য শিক্ষা পর্ষদ এবং পশ্চিমবঙ্গ উচ্চমাধ্যমিক শিক্ষা সংসদ দ্বারা অনুমোদিত।
রাজা ভোজ বিমানবন্দর

রাজা ভোজ বিমানবন্দর (আইএটিএ: বিএইচএ, আইসিএও: ভিএবিপি) ভারতের মধ্যপ্রদেশ রাজ্যের রাজধানী ভোপাল শহরের প্রধান বিমানবন্দর। এটি ভোপাল শহর থেকে ১৫ কিলোমিটার (৯.৩ মাইল) উত্তর-পশ্চিমে গান্ধী নগর এলাকায় ন্যাশনাল হাইওয়ে ১২-এর পাশে অবস্থিত। এটি ইন্দরের দেবী অহিলিয়া বাই হোলকার বিমানবন্দরের পরে মধ্যপ্রদেশের দ্বিতীয় বৃহত্তম বিমানবন্দর। ১০ তম শতাব্দীর পরমারা রাজ্যের রাজা ভোজের নামের উপর ভিত্তি করে বিমানবন্দরটির নামকরণ করা হয়।
রানওয়ের দৈর্ঘ্য বৃদ্ধি করে ২,৭৪৪ মিটার (৯,০০৩ ফুট) করা হয়েছে, বৃহত্তর বিমান ভোপাল বিমানবন্দরে অবতরণ করার জন্য। হজ্জ যাত্রীদের জন্য ২৩ শে অক্টোবর ২০১০ সালে সৌদিয়া বিমান সংস্থা বিমানবন্দরটি থেকে হজ্জ যাত্রী জেদ্দা থেকে ভোপালের মধ্যে প্রথম সরাসরি মৌসুমি আন্তর্জাতিক ফ্লাইট চালু করে।
২০১৩ সালে, দেশের প্রথম বিমানবন্দর হিসাবে বিমানবন্দরটি তার ইউটিলিটি গ্রিড সিস্টেম চালানোর জন্য সৌর শক্তি ব্যবহার শুরু করে। জুন ২০১৩ সালে ১০০ কিলোওয়াট সৌর বিদ্যুৎ কেন্দ্রটি চালু করা হয়, ভবিষ্যতে বিমানবন্দরে ২ মেগাওয়াট সৌর বিদ্যুৎ কেন্দ্র স্থাপনের পরিকল্পনা রয়েছে। বিমানবন্দরে রাতের জন্য অবতরণ সুবিধার জন্য একটি ইনস্ট্রুমেন্ট ল্যান্ডিং সিস্টেম (ILS) এবং বিমানবন্দরে ক্যাট-৬ (CAT VII) অগ্নি নির্বাপণ ব্যবস্থা রয়েছে। 
২৮ জুন ২০১১ সালে তৎকালীন বেসামরিক বিমা পরিবহন মন্ত্রী ওয়ায়লার রবি কর্তৃক ₹১৩৫ কোটি টাকা খরচে নতুন সমন্বিত টার্মিনাল উদ্বোধন হয়। বিমানবন্দরটিতে আন্তর্জাতিক টার্মিনাল নির্মাণের জন্য রাজ্য সরকার ৪০০ একর জমি দিয়েছে। টার্মিনাল ভবন ২৬,৯৩৬ বর্গ মিটার (২৮৯,৯৪০ বর্গ ফুট) এলাকায় নির্মিত হয়েছে এবং ভবনটিতে ১৪ টি চেক-ইন কাউন্টা, প্রবাসীদের জন্য ৪ টি ইমিগ্রেশন কাউন্টার এবং আগমনের জন্য ৬ টি অভিবাসন কাউন্টার রয়েছে। প্রতিটি আগমনের জন্য এবং প্রস্থান করার জন্য দুটি কাস্টমস কাউন্টার রয়েছে এবং নিরাপত্তা জন্য ছয়টি এক্স-রে মেশিন রয়েছে।
জগৎবল্লভপুর বিধানসভা কেন্দ্র

জগৎবল্লভপুর (বিধানসভা কেন্দ্র) ভারতের পশ্চিমবঙ্গ রাজ্যের হাওড়া জেলার একটি বিধানসভা কেন্দ্র।
সীমানা পুনর্নির্ধারণ কমিশনের নির্দেশিকা অনুযায়ী, ১৮০ নং জগৎবল্লভপুর বিধানসভা কেন্দ্রটি জগৎবল্লভপুর সমষ্টি উন্নয়ন ব্লক এর গ্রাম পঞ্চায়েত গুলি যেমন বড়্গাছিয়া-১, বড়্গাছিয়া-২, হাঁটাল, অনন্তবাটি, জগৎবল্লভপুর-১, জগৎবল্লভপুর-২, পাতিহাল, শঙ্করহাটি-১, শঙ্করহাটি-২, শিয়ালডাঙ্গা ও মাজু যুক্ত হয় এবং বেগড়ি, ডোমজুর, দক্ষিণ ঝাঁপড়দহ, উত্তর ঝাঁপড়দহ, পার্বতীপুর, রুদ্রপুর ও মাকরদহ-১ গ্রাম পঞ্চায়েত গুলি ডোমজুর সমষ্টি উন্নয়ন ব্লকের অংশ যুক্ত হয়। 
জগৎবল্লভপুর বিধানসভা কেন্দ্র ২৭ নং শ্রীরামপুর লোকসভা কেন্দ্রের অন্তর্গত।
ধনেখালি শাড়ি

ধনেখালি বা ধনিয়াখালি শাড়ি পশ্চিমবঙ্গের অন্যতম বিখ্যাত শাড়ি। হুগলি জেলার ধনেখালি অঞ্চলে এই শাড়ি প্রথম তৈরি হয়। এই শাড়ি জি আই ট্যাগ পেয়েছে।
১০০ বাই ১০০ সুতোর কাউন্টের জমিন করা হয়। সাধারণত দেড় থেকে দুই ইঞ্চি চওড়া পাড় হয়। ঐতিহ্য় মেনে এই শাড়ির জমিনের বর্ণ ধূসর। পাড়ের অংশটি সরু তুলনার সরু হয় এবং পাড়ের রং হয় লাল বা কালো।
আব্দুল মান্নান (বগুড়ার রাজনীতিবিদ)

আব্দুল মান্নান (১৯ ডিসেম্বর ১৯৫৩ – ১৮ জানুয়ারি ২০২০) বাংলাদেশী রাজনীতিবিদ এবং বগুড়া-১ আসনের সংসদ সদস্য ছিলেন। তিনি ২০০৮, ২০১৪ ও ২০১৮ সালে বাংলাদেশ আওয়ামী লীগ প্রার্থী হিসেবে সংসদ সদস্য হিসেবে নির্বাচিত হয়েছিলেন।
আব্দুল মান্নানের পৈতৃক বাড়ি বগুড়া জেলার সারিয়াকান্দি উপজেলার হিন্দুকান্দি এলাকায়। তিনি স্নাতকোত্তর ডিগ্রি অর্জন করেছেন। তিনি বাংলাদেশ কৃষি বিশ্ববিদ্যালয়ের নির্বাচিত ভিপি ছিলেন।
পেশায় ব্যবসায়ী আব্দুল মান্নান রাজনীতির সঙ্গে সক্রিয় ভাবে যুক্ত।
আব্দুল মান্নান ছাত্রলীগের সভাপতি ছিলেন। তিনি ২০০৮, ২০১৪ ও ২০১৮ সালে বগুড়া-১ আসনের সাংসদ হিসেবে নির্বাচিত হয়েছিলেন। আশির দশকের গোড়ার দিকে তিনি সরাসরি যুক্ত হন ঢাকার ছাত্র রাজনীতির সঙ্গে। অতঃপর ১৯৮৩-৮৫ সালে তিনি বাংলাদেশ ছাত্রলীগের সভাপতি নির্বাচিত হন।
ছাত্র রাজনীতি শেষে তিনি যোগ দেন বাংলাদেশ আওয়ামী লীগে। প্রথমে সহ-প্রচার সম্পাদক, পরে প্রচার সম্পাদক এবং অতঃপর সাংগঠনিক সম্পাদক হিসেবে তিনি এই গৌরবময় সংগঠনটির নেতৃত্বে বলিষ্ঠ ভূমিকা রাখেন। ২০০৮ সালের সাধারণ নির্বাচনে বগুড়া-১ আসন থেকে তিনি সংসদ সদস্য নির্বাচিত। 
আব্দুল মান্নান ২০২০ সালের ১৮ জানুয়ারি ৬৬ বছর বয়সে ল্যাবএইড হাসপাতালে চিকিৎসাধীন অবস্থায় হৃদরোগে আক্রান্ত হয়ে মৃত্যুবরণ করেন।
গাজোল সমষ্টি উন্নয়ন ব্লক

গাজোল সমষ্টি উন্নয়ন ব্লক হল ভারতের পশ্চিমবঙ্গ রাজ্যের মালদা জেলার মালদা সদর মহকুমার অন্তর্গত একটি প্রশাসনিক বিভাগ। এই ব্লকটি গাজোল থানার অন্তর্গত। গাজোল এই ব্লকের সদর।
গাজোল অক্ষ-দ্রাঘিমাংশে অবস্থিত।
গাজোল ব্লকের আয়তন ৫১৩.৭৩ বর্গ কিলোমিটার।
গাজোল ব্লক অন্তর্গত গ্রাম পঞ্চায়েত গুলি হলো-
২০১১ সালের জনগণনা অনুসারে, গাজোল ব্লকের জনসংখ্যা ৩৪৩,৮৩০। এর মধ্যে ১৭৪,৫৩৬ জন পুরুষ ও ১৬৯,২৯৪ জন মহিলা।
২০১১ সালের জনগণনা অনুসারে, গাজোল ব্লকের ৩৪৩,৮৩০ জনের মধ্যে ১৮৯০১৪ জন স্বাক্ষর। তার মধ্যে ১০৬২১৭ জন পুরুষ ও ৮২৭৯৭ জন মহিলা।
শরিফুল ইসলাম জিন্নাহ

শরিফুল ইসলাম জিন্নাহ (১৩ জুন ১৯৫০) একজন বাংলাদেশী রাজনীতিবিদ এবং বগুড়া-২ আসনের সাবেক সংসদ সদস্য। তিনি ২০১৪ সালে জাতীয় পার্টির প্রার্থী হিসেবে সংসদ সদস্য হিসেবে নির্বাচিত হন।
শরিফুল ইসলাম জিন্নাহর পৈতৃক বাড়ি বগুড়া জেলার শিবগঞ্জ উপজেলার মহাস্থান গ্রামে। তিনি স্নাতক ডিগ্রি অর্জন করেছেন।
পেশায় ব্যবসায়ী শরিফুল ইসলাম জিন্নাহ্ একজন ব্যবসায়ী। রাজনীতির সাথে সক্রিয় ভাবে যুক্ত আছেন।
জাতীয় পার্টি বগুড়া জেলা কমিটির সভাপতি ও কেন্দ্রীয় কমিটির ভাইস চেয়ারম্যান বীরমুক্তিযোদ্ধা শরিফুল ইসলাম জিন্নাহ্। ১৯৯০ সালে তিনি উপজেলা চেয়ারম্যান নির্বাচিত হয়েছিলেন। ২০০৮ সালে তিনি মহাজোটের প্রার্থী হিসেবে নির্বাচন করে ৮৮৮৯০ ভোট প্রাপ্ত হয়ে ২য় হয়েছিলেন।
২০১৪ সালের দশম, ২০১৮ সালের একাদশ ও ২০২৪ সালের দ্বাদশ জাতীয় সংসদ নির্বাচনে তিনি বগুড়া-২ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
নুরুল ইসলাম তালুকদার (বগুড়ার রাজনীতিবিদ)

নুরুল ইসলাম তালুকদার (জন্ম: ১ জুলাই ১৯৫০) হলেন একজন বাংলাদেশী রাজনীতিবিদ ও আইনজীবী। তিনি বগুড়া-৩ আসনের সংসদ সদস্য ছিলেন।
মো. নূরুল ইসলাম তালুকদারের জন্ম ১ জুলাই ১৯৫০ সালে পৈতৃক বাড়ি বগুড়া জেলার দুপচাঁচিয়ার গুনাহার ইউনিয়নের বড়নীলাহালী গ্রামে। তিনি ঢাকা বিশ্ববিদ্যাল থেকে গণিতে স্নাতক ও স্নাতকোত্তর ডিগ্রী অর্জন করেন ও পরবর্তীতে এলএলবি ডিগ্রি অর্জন করেছেন।
পেশায় আইনজীবী নুরুল ইসলাম তালুকদার রাজনীতির সঙ্গে সক্রিয় ভাবে যুক্ত আছেন। এছাড়াও তিনি বঙ্গবন্ধু 'ল' কলেজে শিক্ষকতা করেছেন। তিনি জাতীয় পার্টির কেন্দ্রীয় কমিটির সাবেক প্রাদেশিক বিষয়ক সম্পাদক ও বর্তমানে ভাইস প্রেসিডেন্ট।
তিনি ২০১৪ সালের দশম জাতীয় সংসদ নির্বাচনে বগুড়া-৩ আসন থেকে জাতীয় পার্টির প্রার্থী হিসেবে মহাজোটের বা ১৪ দলের হয়ে বিনা প্রতিদ্বন্দ্বিতায় জয়ী হয়ে সংসদ সদস্য মনোনীত হন। দশম জাতীয় সংসদে তিনি জ্বালানি ও খনিজ মন্ত্রণালয় সম্পর্কিত স্থায়ী কমিটির সদস্যের দায়িত্ব পালন করছেন।
২০১৮ সালের একাদশ জাতীয় সংসদ নির্বাচনে বগুড়া-৩ আসন থেকে জাতীয় পার্টির প্রার্থী হিসেবে মহাজোটের বা ১৪ দলের হয়ে বিএনপি প্রার্থী মাছুদা মোমেনকে পরাজিত করে সংসদ সদস্য মনোনীত হন।
২০২৪ সালের দ্বাদশ জাতীয় সংসদ নির্বাচনে বগুড়া-৩ আসন থেকে জাতীয় পার্টির প্রার্থী হিসেবে তিনি আওয়ামী লীগ নেতা ও স্বতন্ত্র প্রার্থী খাঁন মুহাম্মদ সাইফুল্লাহ্‌ আল মেহেদীর কাছে পরাজিত হন।
নুরুল ইসলাম তালুকদার সংসদ সদস্য থাকাকালীন ব্যাপক অনিয়ম ও দুর্নীতির সাধ্যমে টিআর কাবিখাসহ বিভিন্ন উন্নয়ন প্রকল্পের সরকারি অর্থ আত্মসাত করে নিজ নামে ও পরিবারের সদস্যদের নামে জ্ঞাত আয়বহির্ভূত সম্পদ অর্জনের অভিযোগ করে দুর্নীতি দমন কমিশন। দুদকের অভিযোগ তিনি তার পদের অপব্যবহার করে ও রাজনৈতিক পরিচয়ের মাধ্যমে দেশের বিভিন্ন স্থানে ও বিদেশে বিপুল পরিমান সম্পদ অর্জন করেছেন। ৩১ অক্টোবর ২০২৪ সালে দুদকের অভিযোগের প্রেক্ষিতে ঢাকা মহানগর দায়রা জজ আদালতের ভারপ্রাপ্ত বিচারক ইব্রাহিম মিয়া তার দেশত্যাগে নিষেধাজ্ঞা দেন।
এ কে এম রেজাউল করিম তানসেন

এ কে এম রেজাউল করিম তানসেন (জন্ম: ৭ ফেব্রুয়ারি ১৯৫৩) একজন বাংলাদেশী রাজনীতিবিদ এবং বগুড়া-৪ আসনের সাবেক সংসদ সদস্য। তিনি ২০১৪ সালে জাতীয় সমাজতান্ত্রিক দলের প্রার্থী হিসেবে সংসদ সদস্য নির্বাচিত হয়েছিলেন।
এ কে এম রেজাউল করিম তানসেনের পৈতৃক বাড়ি বগুড়া জেলার সদর উপজেলার মালতিনগর এলাকায়। তিনি স্নাতক ডিগ্রি অর্জন করেছেন।
পেশায় ব্যবসায়ী এ কে এম রেজাউল করিম তানসেন রাজনীতির সঙ্গে সক্রিয় ভাবে যুক্ত আছেন। তিনি প্রথমবার সংসদ সদস্য নির্বাচিত হন ২০১৪ সালে বগুড়া-৪ আসনে।
২০২৩ সালের উপ-নির্বাচনে তিনি বগুড়া-৪ আসনে হিরো আলমকে মাত্র ৮৩৪ ভোটের ব্যবধানে পরাজিত করে সংসদ সদস্য নির্বাচিত হন।
২০২৪ সালের দ্বাদশ জাতীয় সংসদ নির্বাচনে তিনি বগুড়া-৪ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
অপ্টিক কায়জমা

অপটিক কায়াজম (optic chaism) অথবা অপটিক কায়াজমা (optic chiasma) (; Greek , "crossing", from the Greek 'to mark with an X', after the Greek letter 'Χ', "chi") হচ্ছে মস্তিষ্কের অংশ যেদিক দিয়ে অপটিক নার্ভ আংশিকভাবে অতিক্রম করেছে। অপটিক কায়াজম মস্তিষ্কের নিচে মুলত হাইপোথ্যালামাসের বরাবর নিচে অবস্থিত। অপটিক কায়াজম সকল ভার্ট্রিব্রাটায় অবস্থিত; তবে চাইক্লোস্টোমসে (ল্যামপ্রে এবং হ্যাগফিশে) এটি মস্তিষ্কের অভ্যন্তরে অবস্থিত।
স্নায়ু নালি

নার্ভ ট্রাক্ট, হচ্ছে নার্ভ ফাইবারের (এক্সন) বাণ্ডিল; যা কেন্দ্রীয় স্নায়ুতন্ত্র ব্যবস্থার নিউক্লিকে সংযোগ করে। পেরিফেরাল নার্ভাস সিস্টেমে এটি নার্ভ ফ্যাসিকল হিসেবে পরিচিত। কেন্দ্রীয় স্নায়ুতন্ত্র ব্যবস্থায় নার্ভ ট্রাক্ট প্রধানত তিন প্রকার; যথাঃ এসোসিয়েশন ফাইবার, কমিসারাল ফাইবার, এবং প্রজেকশন ফাইবার। একটি ট্রাক্ট একটি কমিশার, ফ্যাসিকুলাস অথবা ডেকাসেশন হিসেবেও পরিচিত হতে পারে। একটি কমিশার একই স্তরে দুইটি সেরেব্রাল হেমিস্ফিয়ারকে একত্রিত করে। উদাহরণস্বরুপ পোস্টেরিওর কমিশার এবং কর্পাস ক্যালোসাম। ডেকাসেশন হচ্ছে ফাইবারের তৈরী একটি সংযোগ; যা কোণাকুনিভাবে ভিন্ন স্তরে অতিক্রম করে। যেমনঃ সেনসরী ডেকাসেশন। ফ্যাসিকলের উদাহরণ হচ্ছে সাবথ্যালামিক ফ্যাসিকুলাস এবং লেন্টিকুলার ফ্যাসিকুলাস।
কেন্দ্রীয় স্নায়ু ব্যবস্থায়; গতি (course) এবং সংযোগ হিসাবে স্নায়ুতন্তু তিনভাগে বিভক্ত।
চাঁচল ১ সমষ্টি উন্নয়ন ব্লক

চাঁচল ১ সমষ্টি উন্নয়ন ব্লক হল ভারতের পশ্চিমবঙ্গ রাজ্যের মালদা জেলার চাঁচল মহকুমার অন্তর্গত একটি প্রশাসনিক বিভাগ। এই ব্লকটি চাঁচল থানার অন্তর্গত। চাঁচল এই ব্লকের সদর।
চাঁচল ১ . অক্ষ-দ্রাঘিমাংশে অবস্থিত। চাঁচল ১ ব্লকের আয়তন ১৬২.০৮ বর্গ কিলোমিটার।
চাঁচল ১ নং ব্লকের অন্তর্গত গ্রাম পঞ্চায়েত গুলি হলো-
চাঁচল, কলিগ্রাম, মহানন্দপুর, মোকদমপুর, ভগবানপুর, খরবা, অলিহান্দা, মতিহারপুর।
২০১১ সালের জনগণনা অনুসারে, চাঁচল ১ ব্লকের জনসংখ্যা ২০৪,৭৪২। এর মধ্যে ১০৫,০১৪ জন পুরুষ ও ৯৯,৭২৬ জন মহিলা।
২০১১ সালের জনগণনা অনুসারে, চাঁচল ১ ব্লকের ২০৪,৭৪২ জনের মধ্যে ১১৫,৭৪৬ জন স্বাক্ষর। তার মধ্যে ৬২,৬৯৩ জন পুরুষ ও ৫৩,০৫৩ জন মহিলা।
নূরজাহান বেগম মুক্তা

নূরজাহান বেগম মুক্তা (জন্ম: ১ ডিসেম্বর ১৯৬৫) হলেন বাংলাদেশের একজন আইনজীবী ও রাজনীতিবিদ। তিনি দশম জাতীয় সংসদ নির্বাচনে সংরক্ষিত নারী আসন-৪২ থেকে জাতীয় সংসদ সদস্য ছিলেন। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” নির্বাচিত হন।
নূরজাহান বেগম মুক্তা ১৯৬৫ সালের ১ ডিসেম্বর চাঁদপুর জেলার হাজীগঞ্জ উপজেলার ছয়ছিলা গ্রামে জন্মগ্রহণ করেন। চাঁদপুর জেলাতেই উচ্চ মাধ্যমিক পর্যন্ত লেখাপড়া করেন। পরে তিনি ঢাকা বিশ্ববিদ্যালয়ের আইন বিভাগে ভর্তি হন। সেখান থেকে যথাক্রমে এলএলবি ও এলএলএম ডিগ্রি অর্জন করেন। 
মুক্তার পিতা আবুজাফর মোহাম্মদ মঈনউদ্দিন। পেশায় একজন আইনজীবী ও রাজনীতিবিদ ছিলেন। ১৯৭৩ সালে বাংলাদেশের প্রথম জাতীয় সংসদ নির্বাচনে মঈনউদ্দিন সংসদ সদস্য নির্বাচিত হন। তিনি ৬ দফা আন্দোলন , ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ স্বাধীনতা উত্তর দেশ পুনর্গঠনে দায়িত্ব পালন করেন। মঈনউদ্দিনে পরিবারের ছয় সন্তানের মধ্যে নূরজাহান বেগম মুক্তা সবার বড়। বাবার কাছ থেকেই মুক্তা আইনি পেশা ও রাজনীতির দীক্ষা পান। 
মুক্তা নব্বইয়ের দশকে বাংলাদেশে স্বৈরাচার বিরোধী আন্দোলনে ছাত্রলীগের হয়ে সক্রিয়ভাবে অংশ নেন। ছাত্রজীবনে ঢাকা বিশ্ববিদ্যালয় সামসুন নাহার হলের সাধারণ সম্পাদক ছিলেন। তিনি তৎকালীন হল ছাত্রলীগের অসংগঠিত কমিটিকে সংগঠিত করতে বিশেষ ভূমিকা পালন করেন। পরবর্তীতে ছাত্রলীগের কেন্দ্রীয় (সুলতান-রহমান) কমিটির কার্যনির্বাহী সদস্য হয়ে স্বৈরাচার বিরোধী আন্দোলনে অংশ নেন। 
তৃণমূল রাজনীতিতে মুক্তা হাজীগঞ্জ উপজেলা আওয়ামী লীগের আইনবিষয়ক সম্পাদক, চাঁদপুর জেলা যুব লীগের মহিলা বিষয়ক সম্পাদক, চাঁদপুর জেলা মহিলা আওয়ামী লীগের সভাপতি, কেন্দ্রীয় মহিলা আওয়ামী লীগের আন্তর্জাতিক সম্পাদক হিসেবে দায়িত্ব পালন করেন। 
মুক্তা ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় আওয়ামী লীগ-এর মনোনয়নে চাঁদপুর জেলার জন্য নির্ধারিত সংরক্ষিত নারী আসন-৪২ নং আসন থেকে ১ম বারের মতো সংসদ সদস্য নির্বাচিত হন। জাতীয় সংসদে মুক্তা বাংলাদেশে নারীদের সিজারিয়ান সমস্যা, শিক্ষার্থীদের বেশি বই বহন সমস্যা, নিরাপদ খাবারসহ একাধিক জাতীয় ইস্যুতে বক্তব্য রাখেন।
মুক্তা বাংলাদেশের সুপ্রিম কোর্টের সহকারী এটর্নি জেনারেল এবং ডেপুটি এটর্নি জেনারেলের দায়িত্ব পালন করেন। ২০১০ সালে আন্তর্জাতিক অপরাধ ট্রাইব্যুনালের প্রসিকিউটর হিসেবে নিযুক্ত হন। এর আগে তিনি এক এগারোর সময় আওয়ামী লীগ সভানেত্রী আটক হলে তার আইনজীবী দলের সাথে মুক্তা কাজ করেন। 
জাতীয় সংসদের সদস্য থাকাকালিন সময়ে মুক্ত ৫ বছরে চাঁদপুরের হাজীগঞ্জ ও শাহরাস্তি উপজেলায় ৫ শতাধিক করে ১হাজার উঠান বৈঠক করেন। এসব বৈঠকে নারী নির্যাতন, বাল্যবিবাহ ও মাদক বন্ধে এলাকার নারী-পুরুষদের সচেতন করা হয় । প্রতিবন্ধী, বয়স্ক, বিধবা ভাতাসহ ওইসব উপজেলা দরিদ্র মানুষদের জন্যে একাধিক প্রকল্প বাস্তবায়ন করেন।
কাজী রোজী

কাজী রোজী (১ জানুয়ারি ১৯৪৯ - ২০ ফেব্রুয়ারি ২০২২) একজন বাংলাদেশী কবি ও রাজনীতিবিদ যিনি দশম জাতীয় সংসদে সংরক্ষিত নারী (আসন-৪৩) আসনের সংসদ সদস্য ছিলেন। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন। তিনি কবিতায় বিশেষ অবদানের জন্য ২০১৮ সালে বাংলা একাডেমি সাহিত্য পুরস্কার ও ২০২১ সালের বাংলাদেশের দ্বিতীয় সর্বোচ্চ বেসামরিক সম্মাননা একুশে পদক লাভ করেন।
কাজী রোজী ১৯৪৯ সালের ১ জানুয়ারি তৎকালীন পূর্ব পাকিস্তানের সাতক্ষীরায় জন্মগ্রহণ করেন। তার পিতার নাম কাজী শহীদুল ইসলাম। শিক্ষাজীবনে ঢাকা বিশ্ববিদ্যালয় থেকে বাংলা সাহিত্যে তিনি স্নাতক ও স্নাতকোত্তর ডিগ্রি অর্জন করেন। কর্মজীবনে সরকারি চাকুরীতে যোগদান করেন এবং ২০০৭ সালে তথ্য অধিদফতরের একজন কর্মকর্তা হিসেবে অবসর গ্রহণ করেন।
রোজী ১৯৬০-এর দশকে কবিতা লেখা শুরু করেন। রোজীর উল্লেখযোগ্য গ্রন্থগুলো হলো:
কাজী রোজী ২০১৪ সালের ৫ জানুয়ারি অনুষ্ঠিত দশম জাতীয় সংসদ নির্বাচনের ধারাবাহিকতায় স্বতন্ত্র প্রার্থী হিসাবে সাতক্ষীরা জেলার জন্য নির্ধারিত সংরক্ষিত নারী আসন (৪৩ নং) থেকে প্রথমবারের মতো সংসদ সদস্য নির্বাচিত হন। জাতীয় সংসদের গ্রন্থাগার সংক্রান্ত স্থায়ী কমিটির সদস্য হিসেবে দায়িত্ব পালন করেন।
বাংলাদেশের স্বাধীনতা যুদ্ধে মানবতাবিরোধী অপরাধের বিচারের জন্য গঠিত আন্তর্জাতিক অপরাধ ট্রাইব্যুনালে তিনি যুদ্ধাপরাধী ও তৎকালীন জামায়াতে ইসলামীর রাজনীতিবিদ আব্দুল কাদের মোল্লার বিরুদ্ধে রাষ্ট্রপক্ষের চতুর্থ সাক্ষী হিসেবে সাক্ষ্য প্রদান করেন।
রোজী ২০২২ সালের ২০ ফেব্রুয়ারি ঢাকায় মৃত্যুবরণ করেন।
শ্যামপুর বিধানসভা কেন্দ্র

শ্যামপুর (বিধানসভা কেন্দ্র) ভারতের পশ্চিমবঙ্গ রাজ্যের হাওড়া জেলার একটি বিধানসভা কেন্দ্র।
সীমানা পুনর্নির্ধারণ কমিশনের নির্দেশিকা অনুযায়ী, ১৭৯ নং শ্যামপুর বিধানসভা কেন্দ্রটি শ্যামপুর-১ সমষ্টি উন্নয়ন ব্লক গ্রাম পঞ্চায়েত গুলি যেমন বানেশ্বরপুর-১, বানেশ্বরপুর-২, দিঙ্গাখোলা, কমলপুর, রাধাপুর ও শ্যামপুর যুক্ত হয় এবং বাচ্চারী, দিঘি মন্ডলঘাট-১, দিঘি মন্ডলঘাট-২, খরুবেড়িয়া, নাকোল, শাশাতি, অমরদহ ও বারগ্রাম গ্রাম পঞ্চায়েত শ্যামপুর-২ সমষ্টি উন্নয়ন ব্লকের অংশ যুক্ত হয়।
শ্যামপুর বিধানসভা কেন্দ্র ২৬ নং উলুবেড়িয়া লোকসভা কেন্দ্রের অন্তর্গত।
সিভিল এভিয়েশন স্কুল এন্ড কলেজ, কুর্মিটোলা

সিভিল এভিয়েশন স্কুল এন্ড কলেজ, কুর্মিটোলা হযরত শাহজালাল আন্তর্জাতিক বিমানবন্দর সড়কের কাছে অবস্থিত একটি শিক্ষা প্রতিষ্ঠান। বাংলাদেশ বেসামরিক বিমান চলাচল কর্তৃপক্ষ এই শিক্ষা প্রতিষ্ঠানটি পরিচালনা করে আসছে।
একবিংশ  শতকের AI প্রযুক্তি নির্ভর নিত্যনতুন চ্যালেঞ্জ মোকাবেলায় সর্বাগ্রে প্রয়োজন শৃঙ্খলাপূর্ণ ও উন্নত শিক্ষা ব্যবস্থা। একই সাথে শিক্ষার্থীদের মানবিক ও নৈতিকতাবোধ সম্পন্ন সুনাগরিক হিসেবে গড়ে তুলতে প্রয়োজন যথাযথ পরিচর্যা ও মূল্যবোধ সম্পন্ন শিক্ষা। এক্ষেত্রে প্রতিষ্ঠানটির রয়েছে বিস্তৃত ক্যাম্পাস, সবুজ খেলার মাঠ,  শিশুপার্ক, শীতাতপ নিয়ন্ত্রিত গ্রন্থাগার,  বিজ্ঞানাগার, কম্পিউটার ল্যাব ইত্যাদি। শিক্ষার্থীদের পাঠদান কার্যক্রম পরিচালনার জন্য রয়েছে অভিজ্ঞ ও দক্ষ শিক্ষকমন্ডলী - যাঁরা স্বীয়  মেধা-মনন, অভিজ্ঞতা ও সৃজনশীলতার আলোকে শিক্ষার্থীদের মেধা ও মননশীলতার বিকাশে সর্বদা সচেষ্ট। পাশাপাশি সহ-শিক্ষা কার্যক্রম পরিচালনার জন্য রয়েছে ডিবেটিং  ক্লাব,  সাইন্স ক্লাব, কালচারাল ক্লাব,  ইনফরমেশন ক্লাব, ল্যাঙ্গুয়েজ ক্লাব সহ বিভিন্ন ক্লাব যা মেধাবী ও  পরিশ্রমী  শিক্ষকদের তত্ত্বাবধানে সক্রিয়।
নিয়ত সমাজ ও সময়ের চাহিদা অনুযায়ী শিক্ষার্থীদের সৃজনশীল ও আলোকিত  মানুষ হিসেবে গড়ে তুলতে প্রতিষ্ঠানটি সর্বদা সচেষ্ট।  আমাদের লক্ষ্য মুখস্থ নির্ভর সনদসর্বস্ব প্রথাগত গতানুগতিক শিক্ষা ব্যবস্থার বাইরে গিয়ে প্রকৃত  শিক্ষায় শিক্ষিত, নৈতিক ও মানবিক বোধসম্পন্ন আলোকিত মানব সম্পদ তৈরি;  যারা হবে আগামীর সমৃদ্ধ বাংলাদেশের কান্ডারী।
এই শিক্ষা প্রতিষ্ঠানটির অবকাঠামো ইংরেজি অক্ষর এইচ (H) এর মত। বিদ্যালয় ভবন দুই তলা। তবে নবনির্মিত ভবন তিন তলা। বিদ্যালয়টির সামনে ২০০ মিটার বিশাল খেলার মাঠ আছে। বিদ্যালয়টির ভিতরে পিটি করার জন্য যথেষ্ট জায়গা রয়েছে এবং একটি ক্যান্টিন রয়েছে। বিদ্যালয়টির দুটি শিফট রয়েছে। মর্নিং শিফট মেয়েদের ও কেজি থেকে ক্লাস ২ পর্যন্ত ছেলেদের জন্য ও ডে শিফট ৩য় থেকে ১০ম শ্রেণির ছেলেদের জন্য। বর্তমানে কলেজ শাখাও রয়েছে। দুই শিফটেই ৬ পিরিয়ড করে ক্লাস হয়। তৃতীয় পিরিয়ডের পর টিফিন পিরিয়ড শুরু হয়। প্রত্যেকটি ক্লাস ৩৫-৪০ মিনিট হয়।
কেজি থেকে দ্বাদশ শ্রেণির শিক্ষার্থীরা এখানে অধ্যয়ন করে। এস এস সি পরীক্ষার জন্য বিদ্যালয়ে ৩ টি গ্রূপ আছেঃ বিজ্ঞান বিভাগ, ব্যবসায় শিক্ষা বিভাগ ও মানবিক বিভাগ। মানবিক বিভাগ শুধুমাত্র মেয়েদের জন্য। তথ্য ও যোগাযোগ প্রযুক্তির ক্লাস কম্পিউটার ল্যাবে নিয়ে করানো হয়, যা কোরিয়ানদের সাহায্যে নির্মিত। এই বিদ্যালয়ে বছরে দুইটি সেমিস্টার পরীক্ষা হয়। এখানে প্রতি বছরই পাবলিক পরীক্ষাগুলো অনুষ্ঠিত হয়। পি.ই.সি, জে.এস.সি, এস.এস.সি এবং এইচএসসি পরীক্ষায় এখান থেকে ছেলে ও মেয়েরা অংশগ্রহণ করে।
এ বিদ্যালয়ে ৫২ জন শিক্ষক বর্তমানে কর্মরত এবং সবাই অভিজ্ঞ শিক্ষক।
২০২৩ সালের তথ্য অনুযায়ী ৩৪০০ জন শিক্ষার্থী এখানে অধ্যয়ন করছে।
বিদ্যালয়টি বিভিন্ন উৎসব পালন করে। সাংস্কৃতিক অনুষ্ঠান সহ বিজয় দিবস, মাতৃভাষা দিবস, স্বাধীনতা দিবস, ক্রীড়া প্রতিযোগিতা, বিতর্ক ও অন্যান্য অনুষ্ঠান পালন করে এ বিদ্যালয়টি।
শিক্ষার্থীদেরকে ভর্তির জন্য প্রথমে একটি লিখিত পরীক্ষা দিতে হয় এবং উত্তীর্ণ হলে মৌখিক পরীক্ষা নেয়া হয় ও যারা উত্তীর্ণ হয় তাদের ভর্তি করানো হয়। শিক্ষার্থীদের এসএসসি পরীক্ষার ফলাফলের পর অনলাইনে আবেদনের মাধ্যমে মেধা তালিকার ভিত্তিতে কলেজে ভর্তি করানো হয়ে থাকে।
২০১৮ ফিফা বিশ্বকাপ বাছাইপর্ব (কনকাকাফ–এএফসি প্লে-অফ)

২০১৮ ফিফা বিশ্বকাপ বাছাইপর্ব কনকাকাফ–এএফসি প্লে-অফ ছিল দুই লিগের একটি হোম-এন্ড-অ্যাওয়ে ম্যাচ খেলা, যেখানে কনকাকাফের ৫ম পর্বে ৪র্থ স্থান অধিকারী হন্ডুরাস এবং এএফসির চতুর্থ পর্বের বিজয়ী অস্ট্রেলিয়া খেলেছে।
২০১৭ সালের ১০ ও ১৫ নভেম্বর খেলাদুটি হয়েছিল। হুন্ডুরাসের "এস্তাদিও অলিম্পিকো মেত্রোপোলিতানো" তে হওয়া প্রথম ম্যাচটি গোলশূন্যভাবে ড্র হলেও, নিজেদের ঘরের মাঠে দ্বিতীয় লিগের খেলাটিতে অস্ট্রেলিয়া হন্ডুরাসকে ৩-১ গোলে পরাস্ত করে। খেলাটি "স্টেডিয়াম অস্ট্রেলিয়া"য় অনুষ্ঠিত হয়। এর ফলে অস্ট্রেলিয়া সবমিলিয়ে ৩-১ মার্জিনে জয়ী হয় এবং ২০১৮ এর ফিফা বিশ্বকাপের মূলপর্যায়ে খেলার যোগ্যতা অর্জন করে। এই নিয়ে অস্ট্রেলিয়া একটানা চারবার ও মোট পাঁচবার বিশ্বকাপের মূলপর্যায়ে খেলার যোগ্যতা অর্জন করলো। 
এই প্লে অফ খেলাটি অস্ট্রেলিয়ার বিশ্বকাপ ফুটবল ইতিহাসে সপ্তম আন্তমহাদেশীয় প্লে অফ ম্যাচে অংশগ্রহণ। পূর্বে ২০০৫ সালে তারা উরুগুয়েকে হারায় ,২০০১ সালে উরুগুয়ের কাছে হারে, ১৯৯৭ তে তারা ইরানের কাছে হেরেছিল ,১৯৯৩ তে তারা কানাডাকে হারানোর পর আর্জেন্টিনার কাছে হারে এবং 1985 তে তারা স্কটল্যান্ড এর কাছে হেরে গেছিল। আরেকটি অন্যতম উল্লেখযোগ্য বিষয় হলো এটিই তাদের প্রথম প্লে অফ পর্বে অংশগ্রহণ এএফসির সদস্য হিসাবে, যেখানে পূর্বে তারা ওএফসির সদস্য ছিল।
অন্যদিকে হন্ডুরাসের এটি- বিশ্বকাপে আন্তমহাদেশীয় প্লে অফ ম্যাচে প্রথম অংশগ্রহণ ছিল।
যে ক্রমানুসারে এই দুটি ম্যাচ খেলা হবে তার ড্র অনুষ্ঠিত হয়েছিল ২০১৫ সালের ২৫ শে জুলাই ,ফিফা দ্বারা পরিচালিত বিশ্বকাপ প্রাথমিক পর্যায়ের ড্র অনুষ্ঠিত হওয়াকালীন
<onlyinclude></onlyinclude>
<onlyinclude></onlyinclude>
প্রাকৃতিক গ্যাসক্ষেত্র

ভূপ্রাকৃতিক তাপীয় ফাটলের মাধ্যমে কেরোজেন থেকে পরিবর্তিত হয়ে পেট্রোলিয়ামে রূপান্তরিত হওয়ার মতো প্রাকৃতিক গ্যাসও একই প্রক্রিয়ায় তৈরি হয়। ফলে, তেল এবং প্রাকৃতিক গ্যাস একই সাথে পাওয়া যায়। সাধারণ অর্থে, পর্যাপ্ত পরিমাণ তেলের মজুদকে তৈল ক্ষেত্র, এবং পর্যাপ্ত পরিমাণ প্রাকৃতিক গ্যাসের মজুদকে প্রাকৃতিক গ্যাসক্ষেত্র বলে।
সাধারণত, ১,০০০ মিটার থেকে ৬,০০০ মিটার গভীরে (৬০°C থেকে ১৫০°C তাপমাত্রায়) জৈব তলানি চাপা পড়ে তেল তৈরি হয়, যেখানে অধিক গভীরে এবং তাপমাত্রায় তলানি চাপা পড়ে প্রাকৃতিক গ্যাস উৎপন্ন করে। এগুলোর উৎস যতই গভীরতর হয়, গ্যাস তত "শুষ্ক" হয় (অর্থাৎ, গ্যাসে ঘনীভূত অংশ হয়)। তেল এবং প্রাকৃতিক গ্যাস পানি থেকে হালকা হওয়ার কারণে, উৎস থেকে এগুলো ভূপৃষ্ঠে চুইয়ে বের হয়ে আসা বা অ-বেধগম্য স্ট্রাটিগ্রাফিক ট্র্যাপে জমা না হলে ছড়িয়ে পড়তে চায়। এগুলোকে ড্রিলিংয়ের মাধ্যমে ট্র্যাপ থেকে নিষ্কাশন করা যেতে পারে।
সবথেকে বড় প্রাকৃতিক গ্যাসক্ষেত্র হচ্ছে সাউথ পার্স/আসালোয়েশ গ্যাসক্ষেত্র, যা ইরান এবং কাতারের মধ্যে অংশীদারত্বের মাধ্যমে পরিচালিত। দ্বিতীয় সর্বোচ্চ বড় প্রাকৃতিক গ্যাসক্ষেত্র হচ্ছে উরেঞ্জয় গ্যাসক্ষেত্র, এবং তৃতীয় সর্বোচ্চ বড় প্রাকৃতিক গ্যাসক্ষেত্র হচ্ছে ইয়ামবুর্গ গ্যাসক্ষেত্র, যার উভয় দুটিই রাশিয়ায় অবস্থিত।
তেলের মতোই, প্রাকৃতিক গ্যাসও প্রায়শই উত্তর সাগর, আয়ারল্যান্ডের করিব গ্যাসক্ষেত্র, এবং স্যাবল দ্বীপের নিকটবর্তী স্কটিশ এলাকার স্যাবল অফশোর এনার্জি প্রোজেক্টের মতো উপকূলীয় গ্যাসক্ষেত্রের জলতলে পাওয়া যায়। খরচ এবং পানিতে অনপুকুল পরিবেশে কাজ করার জন্য উপকূলীয় প্রাকৃতিক গ্যাস আহরণ ও পরিবহনে ভূমি-ভিত্তিক গ্যাসের তুলনায় অনেক বৈচিত্র্যতা রয়েছে।
২১শ শতাব্দীর প্রথম দিকে গ্যাসের দাম বৃদ্ধির জন্য উত্তোলনকারীরা পূর্বে যেসব গ্যাসক্ষেত্রকে অর্থনৈতিকভাবে গুরুত্বপূর্ণ মনে করত না, তারা সেগুলো আবার পরিদর্শন করতে শুরু করেছে। উদাহরণস্বরূপ, ২০০৮ সালে মেক্সিকো উপদ্বীপের ব্ল্যাকবিয়ার্ড এলাকাটিতে ম্যাকমোরান এক্সপ্লোরেশন ৩২,০০০ ফুটের (৯৭৫৪ মিটার) (গ্যাস উৎপাদনের ইতিহাসে সবচেয়ে গভীরতম পরীক্ষাধীন কূপ) অধিক ড্রিলিং গভীরতার একটি গ্যাসক্ষেত্রের অনুমোদন দেয়। ক্ষেত্রটিকে পরিত্যক্ত ঘোষণা করার আগে, ২০০৬ সাল নাগাদ এক্সন মবিল ৩০,০০০ ফুট পর্যন্ত খনন করেও কোন গ্যাস পায় নি।
চাঁচল ২ সমষ্টি উন্নয়ন ব্লক

চাঁচল ২ সমষ্টি উন্নয়ন ব্লক হল ভারতের পশ্চিমবঙ্গ রাজ্যের মালদা জেলার চাঁচল মহকুমার অন্তর্গত একটি প্রশাসনিক বিভাগ। এই ব্লকটি চাঁচল থানার অন্তর্গত। মালতিপুর এই ব্লকের সদর।
ভাকরি হলো চাঁচল ২ সমষ্টি উন্নয়ন ব্লকের একটি গ্রাম পঞ্চায়েত যা অক্ষ-দ্রাঘিমাংশে অবস্থিত। চাঁচল ২ ব্লকের আয়তন ২০৫.২২ বর্গ কিলোমিটার।
চাঁচল ২ ব্লক অন্তর্গত গ্রাম পঞ্চায়েত গুলি হলো-
ভাকরি, মালতিপুর, গৌরহান্ড, চন্দ্রপাড়া, জালালপুর, কশেম্পুর, ধানগড়া বিষ্ণপুর।
২০১১ সালের জনগণনা অনুসারে, চাঁচল ২ ব্লকের জনসংখ্যা ২০৫,৩৩৩। এর মধ্যে ১০৫,৩৭৪ জন পুরুষ ও ৯৯,৯৫৯ জন মহিলা।
২০১১ সালের জনগণনা অনুসারে, চাঁচল ২ ব্লকের ২০৫,৩৩৩ জনের মধ্যে ৯৯,১২৯ জন স্বাক্ষর। তার মধ্যে ৫৩,১৮৫জন পুরুষ ও ৪৯,৯৫৪ জন মহিলা।
সামসি মহাবিদ্যালয় হলো এই ব্লকের একমাত্র উচ্চ শিক্ষা প্রতিষ্ঠান। এ ছাড়া ব্লক টি তে রয়েছে ৩১টি উচ্চবিদ্যালয়, ৮৬টি প্রাথমিক বিদ্যালয়।
সুপ্রাকায়াজম্যাটিক নিউক্লিয়াস

সুপ্রাচিয়াসম্যাটিক নিউক্লিয়াস অথবা নিউক্লি (SCN) হচ্ছে হাইপোথ্যালামাসের একটি ক্ষুদ্র এলাকা; যা একদম সরাসরি অপটিক কায়াজমের উপর অবস্থিত। এটি সার্কেডিয়ান রিদমকে নিয়ন্ত্রণ করে। ২৪ ঘণ্টার জীবনচক্রে ২০,০০ নিউরনকে ব্যবহার করে, এটি নিউরন ও হরমোনের কার্যক্রমকে নিয়ন্ত্রণ করে।
এই এসচিএন মস্তিষ্কের অন্যান্য অনেক অংশের সাথে আন্তঃক্রিয়া করে। এটি বিভিন্ন কোষ এবং বিভিন্ন পেপটাইড (ভ্যাসোপ্রেসিন ও ভ্যাসোকেটিভ ইন্টেস্টাইনাল পেপটাইড) এবং নিউরোট্রান্সমিটারকে ধারণ করে।
হাবিবর রহমান

মো. হাবিবর রহমান (৩১ জানুয়ারি ১৯৪৫) বাংলাদেশী রাজনীতিবিদ এবং বগুড়া-৫ আসনের সাবেক সংসদ সদস্য। তিনি ২০১৪ সালে বাংলাদেশ আওয়ামী লীগের প্রার্থী হিসেবে সংসদ সদস্য হিসেবে নির্বাচিত হয়েছিলেন। 
মো. হাবিবর রহমানের পৈতৃক বাড়ি বগুড়া জেলার ধুনট উপজেলার জালশুকা গ্রামে। বাবার নাম মোজাহার আলী আকন্দ।
হাবিবর রহমান ধুনট হাই স্কুল থেকে ১৯৬০ সালে এসএসসি পাশ করেন। ১৯৬২ সালে তিনি বগুড়া সরকারি আজিজুল হক কলেজ থেকে এইচএসসি পাশ করেন। এরপর উচ্চ শিক্ষার জন্য ভর্তি হন রাজশাহী বিশ্ববিদ্যালয় অর্থনীতি বিভাগে। বিশ্ববিদ্যালয় জীবনে তিনি একজন ভালো ক্রীড়াবিদ হিসেবে পরিচিত ছিলেন। তিনি বিশ্ববিদ্যালয় থেকে ব্লু প্রাপ্ত হন। পড়াশোনা শেষ করে তিনি পুলিশ সার্ভিসে যোগদান করেন।
পেশায় কৃষি ভিত্তিক ব্যবসায়ী ও অবসরপ্রাপ্ত পুলিশ কর্মকর্তা মো. হাবিবর রহমান রাজনীতির সঙ্গে সক্রিয় ভাবে যুক্ত আছেন। তিনি টানা তৃতীয়বার সংসদ সদস্য নির্বাচিত হয়েছেন।
নূরুল ইসলাম ওমর

মো. নূরুল ইসলাম ওমর (১৩ জানুয়ারি ১৯৫৫) বাংলাদেশী রাজনীতিবিদ এবং বগুড়া-৬ আসনের সাবেক সাংসদ। তিনি ২০১৪ সালে জাতীয় পার্টির প্রার্থী হিসেবে সংসদ সদস্য হিসেবে নির্বাচিত হয়েছেন। পরবর্তীতে ২০১৮ সালের ৩০ ডিসেম্বর অনুষ্ঠিত জাতীয় সংসদ নির্বাচনে পরাজিত হন। 
মো. নূরুল ইসলাম ওমরের পৈতৃক বাড়ি বগুড়া জেলার সদর উপজেলার নারুলী দক্ষিণপাড়া এলাকায়। তিনি স্নাতক ডিগ্রি অর্জন করেছেন।
পেশায় ব্যবসায়ী মো. নূরুল ইসলাম ওমর রাজনীতির সঙ্গে সক্রিয় ভাবে যুক্ত আছেন। তিনি প্রথমবার সংসদ সদস্য নির্বাচিত হয়েছেন।
মোহাম্মদ জাবেদ পাটোয়ারী

ড. মোহাম্মদ জাবেদ পাটোয়ারী বাংলাদেশের একজন প্রাক্তন পুলিশ কর্মকর্তা এবং বাংলাদেশ পুলিশের ২৭তম মহাপুলিশ পরিদর্শক (আইজিপি)। এর আগে তিনি পুলিশের বিশেষ শাখার (এসবি) অতিরিক্ত মহাপরিদর্শক হিসেবে দায়িত্ব পালন করেছেন। 
ড. মোহাম্মদ জাবেদ পাটোয়ারী, বিপিএম (বার) চাঁদপুর জেলার সদর উপজেলার মান্দারী গ্রামের এক সম্ভ্রান্ত মুসলিম পরিবারে জন্মগ্রহণ করেন। তিনি ৬ষ্ঠ বিসিএস-এ (১৯৮৪) পুলিশ ক্যাডারে মেধা তালিকায় প্রথম স্থান অধিকার করে ১৯৮৬ সালে বাংলাদেশ পুলিশ সার্ভিসে যোগদান করেন।বাবুরহাট উচ্চ বিদ্যালয় থেকে এসএসসি পাস করে জাবেদ পাটোয়ারি উচ্চ মাধ্যমিক শ্রেণিতে গিয়ে ভর্তি হন চাঁদপুর সরকারি কলেজে। পরবর্তীতে ঢাকা বিশ্ববিদ্যালয় থেকে সমাজকল্যাণ বিষয়ে স্মাতক সম্মান এবং প্রথম শ্রেণীতে স্মাতকোত্তর ডিগ্রী লাভ করেন তিনি। তিনি জাহাঙ্গীরনগর বিশ্ববিদ্যালয়ের লোকপ্রশাসন বিভাগ হতে পিএইচডি ডিগ্রী অর্জন করেন। তার গবেষণার বিষয় ছিল কমব্যাটিং টেরোরিজম ইন বাংলাদেশ চ্যালেঞ্জেস অ্যান্ড প্রসপেক্টস । এছাড়া তিনি যুক্তরাজ্যের ইউনিভার্সিটি অব লিচেস্টার থেকে ক্রিমিনাল জাস্টিস অ্যান্ড পুলিশ ম্যানেজমেন্ট বিষয়ে পোস্ট গ্র্যাজুয়েশন সার্টিফিকেট এবং যুক্তরাষ্ট্রের ইউনিভার্সিটি অব ভার্জিনিয়া থেকে ক্রিমিনাল জাস্টিস এডুকেশন বিষয়ে সার্টিফিকেট অব অ্যাচিভমেন্ট অর্জন করেন। এছাড়া তিনি যুক্তরাজ্যের পুলিশ স্টাফ কলেজ থেকে এবং যুক্তরাষ্ট্রের এফবিআই ন্যাশনাল একাডেমি, ভার্জিনিয়া থেকে উচ্চতর পেশাগত প্রশিক্ষণ গ্রহণ করেন। তিনি যুক্তরাষ্ট্রের হার্ভার্ড বিশ্ববিদ্যালয় থেকে ইউএস-সাউথ এশিয়া লিডার অ্যাংগেজমেন্ট প্রোগ্রাম সম্পন্ন করেছেন। 
বিসিএস ১৯৮৪ ব্যাচের কর্মকর্তা হিসেবে ১৯৮৬ সালে সহকারী পুলিশ সুপার (এএসপি) হিসেবে পুলিশে যোগদান করেন ড. জাবেদ পাটোয়ারী। কর্মজীবনে তিনি বাংলাদেশ পুলিশের বিভিন্ন ইউনিটে কাজ করেছেন। ২০১৩ সালের জুলাই মাসে জাবেদ পাটোয়ারীকে সচিব পদমর্যাদায় গ্রেড-১ পদে পদোন্নতি দেওয়া হয়। তিনি এডিশনাল আইজি (গ্রেড-১) স্পেশাল ব্রাঞ্চ, এডিশনাল আইজি সিআইডি, এডিশনাল আইজি পুলিশ হেডকোয়ার্টার্স, পুলিশ কমিশনার রাজশাহী, পুলিশ কমিশনার খুলনা, ডিআইজি সিআইডি, কমান্ড্যান্ট-পুলিশ ট্রেনিং সেন্টার নোয়াখালী, কমান্ড্যান্ট-পুলিশ ট্রেনিং সেন্টার রংপুর, পরিচালক-পুলিশ স্টাফ কলেজ, এসএস নগর বিশেষ শাখা ঢাকা, এডিসি ডিএমপি, স্টাফ অফিসার টু আইজিপি, এডিশনাল এসপি সিলেট, মহামান্য রাষ্ট্রপতির পুলিশ লিঁয়াজো অফিসার এবং এএসপি নেত্রকোণা হিসেবে দায়িত্ব পালন করেন। আন্তর্জাতিক কর্মক্ষেত্রে জাবেদ পাটোয়ারী জাতিসংঘ শান্তিরক্ষা মিশন সুদানে উপ-পুলিশ কমিশনার (ভারপ্রাপ্ত), জাতিসংঘ শান্তিরক্ষা মিশন কসোভোতে মিসিং পার্সন ইউনিটের প্রশাসন বিভাগের প্রধান, জাতিসংঘ শান্তিরক্ষা মিশন সিয়েরালিওনে ইউএন প্রটেকশন ফোর্সের অপারেশন প্রধান এবং ক্রোয়েশিয়াতে স্টেশন কমান্ডার হিসেবে দায়িত্ব পালন করেন। তিনি বাংলাদেশ পুলিশ একাডেমী সারদা, রাজশাহী, পুলিশ স্টাফ কলেজ ঢাকা, ডিটেকটিভ ট্রেনিং স্কুল ঢাকা, স্কুল অব ইন্টেলিজেন্স স্পেশাল ব্রাঞ্চ ঢাকা, জনপ্রশাসন মন্ত্রণালয়, বাংলাদেশ সচিবালয়-এর একজন রিসোর্স পার্সন হিসেবে বিভিন্ন বিষয়ে পাঠদান করেন। তিনি ঢাকা বিশ্ববিদ্যালয়ের সমাজকল্যাণ ও গবেষণা ইনস্টিটিউটে ‘ভিক্টিমোলোজি এন্ড রেষ্টোরেটিভ জাস্টিস’ বিষয়ে এবং মাওলানা ভাসানী বিজ্ঞান ও প্রযুক্তি বিশ্ববিদ্যালয়, টাঙ্গাইলের ‘ক্রিমিনোলজি এন্ড পুলিশ সায়েন্স বিভাগ’ এর একজন ভিজিটিং ফ্যাকাল্টি।
জঙ্গীবাদ দমনে উল্লেখযোগ্য অবদানের স্বীকৃতি স্বরূপ তিনি ২০১০ ও ২০১১ সালে দুইবার বাংলাদেশ সরকারের সর্বোচ্চ পুলিশ পদক, বাংলাদেশ পুলিশ মেডেল (বিপিএম)-এ ভূষিত হন। এছাড়া তিনি দু’বার আইজিপি’স এক্সাপ্লেরি গুড সার্ভিস ব্যাজ লাভ করেন।
উলুবেড়িয়া দক্ষিণ বিধানসভা কেন্দ্র

উলুবেড়িয়া দক্ষিণ (বিধানসভা কেন্দ্র)(পূর্বে উলুবেড়িয়া নামে পরিচিত) ভারতের পশ্চিমবঙ্গ রাজ্যের হাওড়া জেলার একটি বিধানসভা কেন্দ্র।
সীমানা পুনর্নির্ধারণ কমিশনের নির্দেশিকা অনুযায়ী, ১৭৮ নং উলুবেড়িয়া দক্ষিণ বিধানসভা কেন্দ্রটি উলুবেড়িয়া-১ উন্নয়ন ব্লক এবং বেলারি,ধান্ডালি,বালিচাটুরী ও নবাগ্রাম গ্রাম পঞ্চায়েত যুক্ত হয়। এই ৪টি গ্রাম পঞ্চায়েত শ্যামপুর-১ উন্নয়ন ব্লকের অংশ ছিল।
উলুবেড়িয়া দক্ষিণ বিধানসভা কেন্দ্র ২৬ নং উলুবেড়িয়া লোকসভা কেন্দ্রের অন্তর্গত।
মাদ্রাসা কাসেমুল উলুম

মাদ্রাসা কাসেমুল উলুম (, , ) পশ্চিমবঙ্গের হাওড়া জেলার পশ্চিম বাইনান গ্রামে অবস্থিত আধুনিক শিক্ষার সমন্বয়ে গঠিত একটি ইসলামী শিক্ষা প্রতিষ্ঠান। ১৯৭৬ সালে মুফতী আনসার আলী (রহঃ) এই মাদ্রাসাটি প্রতিষ্ঠা করেন৷ ২০১৭ সালে এটি ইসলামী বিশ্ববিদ্যালয়, দারুল উলুম নাদওয়াতুল উলামা, লখনৌ (ইউপি)-এর শাখা হিসেবে স্বীকৃতি লাভ করে। 
এটি ভারতের পশ্চিমবঙ্গ রাজ্যের হাওড়া জেলার বাগনান থানার অন্তর্গত পশ্চিম বাইনান গ্রামে অবস্থিত।
১) জেনারেল শিক্ষা বিভাগ (প্রথম শ্রেণি থেকে দশম শ্রেণি)।<br>
২) হিফজ বিভাগ।<br>
৩) আলিম বিভাগ।<br>
৪) খুসুসী বিভাগ ( উচ্চ মাধ্যমিক পাস ছাত্রদের জন্য পাঁচ বছরের আলিম কোর্স)।
১০ শাওয়াল (شوّال) থেকে ১২ শা'বান (شعبان)পর্যন্ত।
টম ব্লান্ডেল

টমাস অ্যাকল্যাণ্ড ব্লান্ডেল (; জন্ম: ১ সেপ্টেম্বর, ১৯৯০) ওয়েলিংটনে জন্মগ্রহণকারী প্রথিতযশা নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ক্রিকেটে ওয়েলিংটনের প্রতিনিধিত্ব করছেন টম ব্লান্ডেল। দলে তিনি মূলতঃ উইকেট-রক্ষক হিসেবে খেলছেন। এছাড়াও ডানহাতে ব্যাটিং করাসহ ডানহাতে অফ-ব্রেক বোলিংয়ে পারদর্শী তিনি।
জানুয়ারি, ২০১৭ সালে টুয়েন্টি২০ আন্তর্জাতিকে অংশ নেয়ার জন্য নিউজিল্যান্ড দলে তাকে অন্তর্ভুক্ত করা হয়। ২০১৬-১৭ মৌসুমে সফরকারী বাংলাদেশ ক্রিকেট দলের বিপক্ষে লুক রঙ্কি’র আঘাতের প্রেক্ষিতে তৃতীয় টি২০আইয়ে খেলার সুযোগ পান। ৮ জানুয়ারি, ২০১৭তারিখে বাংলাদেশ দলের বিপক্ষে টি২০আই অভিষেক হয় তার।
জানুয়ারি, ২০১৭ সালে নিউজিল্যান্ডের একদিনের আন্তর্জাতিক দলের উইকেট-রক্ষক মনোনীত হন। তবে সফরকারী অস্ট্রেলিয়ার বিপক্ষে খেলার সুযোগ হয়নি তার। নভেম্বর, ২০১৭ সালে সফরকারী ওয়েস্ট ইন্ডিজ দলের বিপক্ষে টেস্ট সিরিজে খেলার জন্য অন্তর্ভুক্ত হন। ১ ডিসেম্বর, ২০১৭ তারিখে ওয়েলিংটনে অনুষ্ঠিত সিরিজের প্রথম টেস্টে ওয়েস্ট ইন্ডিজের বিপক্ষে অভিষেক হয় টম ব্লান্ডেলের। তিনি দলের নিয়মিত উইকেট-রক্ষক বিজে ওয়াটলিংয়ের স্থলাভিষিক্ত হন। অভিষেকেই নয়নাভিরাম অপরাজিত ১০৭ রানের নিউজিল্যান্ডীয় সর্বোচ্চ ইনিংস খেলেন। এছাড়াও ২০০৭ সালে ম্যাট প্রায়রের পর প্রথম উইকেট-রক্ষক হিসেবে এ কৃতিত্বের দাবীদার হন। ঐ খেলায় তার দল জয়লাভ করেছিল।
বিশ্ব চ্যাম্পিয়ন ফুটবল ক্লাবের তালিকা

অফিসিয়াল প্রতিযোগিতা (ফিফার জন্য):
২০০০ সালে ফিফা ক্লাব বিশ্বকাপ শুরুর আগে এই কাপটিকে বলা হত বিশ্ব ক্লাব চ্যাম্পিয়নশীপ।
২০০৫ সাল থেকে ইন্টারকন্টিনেন্টাল কাপ বন্ধ করে তার স্থানে ফিফা ক্লাব বিশ্বকাপ প্রতিযোগিতা অনুষ্ঠিত হচ্ছে যেটিতে উয়েফা ও কনমেবল ছাড়াও আরো অংশ নিচ্ছে উত্তর আমেরিকান, এশীয়, আফ্রিকান এবং ওশেনীয় বিজয়ীরা।
আসলে এটা ক্লাবের জন্য বিশ্ব কাপ মত আনুষ্ঠানিকভাবে গণ্য করা হয়।
এটি বিশ্বের ছয়টি মহাদেশীয় ফুটবল সংস্থা থেকে শিরোপাধারী ক্লাবগুলোর ফুটবল প্রতিযোগিতাবিশেষ। জানুয়ারি, ২০০০ সালে প্রথম ফিফা ক্লাব বিশ্বকাপ প্রতিযোগিতা ব্রাজিলে অনুষ্ঠিত হয়েছিল। দুই মহাদেশ নিয়ে ১৯৬০ সালে বার্ষিকাকারে প্রবর্তিত ইন্টারকন্টিনেন্টাল কাপের আদলে এ প্রতিযোগিতার রূপরেখা প্রণয়ন করা হয়। নতুন এ প্রতিযোগিতা প্রবর্তনের পূর্ব পর্যন্ত ইন্টারকন্টিনেন্টাল কাপের শিরোপাধারী দলগুলো বিশ্ব ক্লাব চ্যাম্পিয়নের মর্যাদা পেয়েছে। ২০০৫ সালে ফিফা ক্লাব বিশ্বকাপ ইন্টারকন্টিনেন্টাল কাপের স্থলাভিষিক্ত হয় এবং ২০০৬ সাল থেকে এটি বর্তমান নামে অদ্যাবধি প্রচলিত রয়েছে।
কোচিং

কোচিং বা শিক্ষা দেত্তয়া একধরনেরউন্নয়নমূলক ব্যবস্থা যেখানে একজন কোচ নামে একজন থাকে, যিনি একজন শিক্ষার্থী বা মক্কেলের ব্যক্তিগত বা পেশাদারী লক্ষ্য অর্জনের জন্য প্রশিক্ষণ এবং নির্দেশিকা দিয়ে সহায়তা করে থাকেন। কখনো কখনো, কোচিং দুই ব্যক্তির মধ্যে একটি অনানুষ্ঠানিক সম্পর্ক হতে পারে, যার অন্যের তুলনায় বেশি অভিজ্ঞতা এবং দক্ষতা রয়েছে তিনি অপেক্ষাকৃত কম অগ্রসরগামীকে  পরামর্শ এবং নির্দেশনা দিয়ে থাকেন; কিন্তু কোচিং মেন্টরিং থেকে আলাদা। মেন্টরিং-এ নির্দিষ্ট কর্ম বা উদ্দেশ্য সাধনে মননিবেশ করা হয়। যা কোচিং এর  লক্ষ্যের সাধারণ লক্ষ্য বা সামগ্রিক উন্নয়নের বিপরীত।
"কোচিং" শব্দটির উৎপত্তি ষোড়শ শতাব্দীতে এবং প্রাথমিকভাবে পরিবহনের একটি পদ্ধতি, বিশেষ করে ঘোড়ায় টানা গাড়িকে বোঝায়। এটি হাঙ্গেরীয় শব্দ " "কোকসি"" থেকে এসেছে যার অর্থ "কোকস" গ্রামের একটি গাড়ি , যা উচ্চমানের গাড়ি তৈরির জন্য পরিচিত। সময়ের সাথে সাথে, "কোচিং" শব্দটি তার আক্ষরিক পরিবহন প্রেক্ষাপট থেকে রূপান্তরিত হয়ে রূপকভাবে ব্যক্তিদের ব্যক্তিগত এবং পেশাদার বিকাশে নির্দেশনা এবং সহায়তা করার প্রক্রিয়াকে প্রতিনিধিত্ব করে।
"কোচ" শব্দটির প্রথম ব্যবহার ১৮৩০ সালের দিকে অক্সফোর্ড বিশ্ববিদ্যালয়ের ভাষায় একজন শিক্ষকের জন্য ব্যবহৃত হয়, যিনি একজন শিক্ষার্থীকে পরীক্ষার মধ্য দিয়ে "বহন" করতেন। "কোচিং" শব্দটি এভাবেই এমন একটি প্রক্রিয়া চিহ্নিত করে যা মানুষকে তাদের অবস্থান থেকে যেখানে তারা থাকতে চায় সেখানে নিয়ে যাওয়ার জন্য ব্যবহৃত হয়। খেলাধুলার ক্ষেত্রে এই শব্দটির প্রথম ব্যবহার ১৮৬১ সালে শুরু হয়।
ইয়ুলিয়ান ব্রান্ট

ইয়ুলিয়ান ব্রান্ট (জন্ম ২ মে ১৯৯৬) একজন জার্মান পেশাদার ফুটবলার। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বরুসিয়া ডর্টমুন্ডের হয়ে খেলে থাকেন।
ব্রান্ড, সম্মিলিত ভাবে জার্মানি নাবালক দল সমূহের হয়ে ৫৫টিরও বেশি ম্যাচে উপস্থিত হয়েছেন, যেখানে তিনি জার্মানি অনূর্ধ্ব-১৫ দল থেকে অনূর্ধ্ব-২১ পযন্ত প্রত্যেকটি দলেই খেলেছেন। তিনি ২০১৪ সালে হাঙ্গেরীতে অনুষ্ঠিত ইউয়েফা ইউরোপিয়ান অনূর্ধ্ব-১৯ চ্যাম্পিয়নশিপ-এ অংশগ্রহণকৃত জার্মানি দলের একজন ছিলেন, যেটিতে তারা চ্যাম্পিয়ন হয়েছিল।
২০১৬ সালের ১৭ই মে, ফ্রান্সে আয়োজিত উয়েফা ইউরো ২০১৬-এর জন্য ২৭জন সদস্যের প্রাথমিক জার্মানি দলে ব্রান্ডের নাম ঘোষণা করা হয়। 
তিনি ২০১৬ সালে ব্রাজিলে আয়োজিত ২০১৬ সামার অলিম্পিকস-এ অংশ নেওয়া জার্মানি ফুটবল দলের একজন সদস্য ছিলে, যেখানে জার্মানি রৌপ্য পদক জয় করে।
সাংস্কৃতিক ভূগোল

সাংস্কৃতিক ভূগোল মানবীয় ভূগোলের একটি উপ-ক্ষেত্র। যদিও পৃথিবীর বিভিন্ন জাতির এবং সংস্কৃতির প্রথম ধাপটি টলেমি বা স্ট্রাবোর মতো প্রাচীন জ্যোতির্বিদদের থেকে লেখা হতে পারে, তবে ঐতিহ্যগত গবেষণায় সাংস্কৃতিক ভূগোলটি প্রথমটি বিংশ শতাব্দীর প্রথম দিকের পরিবেশগত নিয়ন্ত্রক তত্ত্বের বিকল্প হিসেবে আবির্ভূত হয়েছিল। এই বিশ্বাস করা হয় যে মানুষ ও সমাজের পরিবেশে এটি বিকাশ সাধন করে। পরিবেশগত শ্রেণীবিভাগগুলির উপর ভিত্তি করে পূর্বনির্ধারিত অঞ্চলগুলি অধ্যয়ন করার পরিবর্তে, সাংস্কৃতিক ভূগোল সাংস্কৃতিক পরিবেশে আগ্রহী হয়ে ওঠে। এতে সবচেয়ে বেশি অবদান রাখেন কার্ল ও. সয়ার (যাকে সাংস্কৃতিক ভূগোলের পিতা বলা হয়)। যিনি বার্কলে অবস্থিত ক্যালিফোর্নিয়া বিশ্ববিদ্যালয়ে অধ্যাপনা করেন। ফলস্বরূপ, সাংস্কৃতিক ভূগোল আমেরিকান লেখকদের দ্বারা দীর্ঘকাল আধিপত্য লাভ করে।
এই বিষয়ের গবেষণার ক্ষেত্রের মধ্যে রয়েছে:
এই সংস্কৃতির ভূগোল মূলত অধ্যয়ন করে
একাডেমিক বিশেষজ্ঞ পর্যালোচিত জার্নালগুলি প্রাথমিকভাবে সাংস্কৃতিক ভূগোলের উপর আলোকপাত করে বা এই বিষয়ে অবদান রাখা নিবন্ধগুলো উল্লেখ করে।
সিভিল এভিয়েশন স্কুল এন্ড কলেজ, তেজগাঁও

সিভিল এভিয়েশন স্কুল এন্ড কলেজ, তেজগাঁও ঢাকার তেজগাঁওয়ের, বীর উত্তম জিয়াউর রহমান সড়কে অবস্থিত একটি কলেজ। এটি ১.৭১ একর (৬৯০০ মিটার) পরিমাপের একটি ভূমি উপর ১৯৬৩ সালে প্রতিষ্ঠিত হয়। পূর্বে এটি স্টাফ ওয়েলফেয়ার হাইস্কুল নামে পরিচিত ছিল। এটি গণপ্রজাতন্ত্রী বাংলাদেশ শিক্ষা ও ঢাকা মাধ্যমিক ও উচ্চ মাধ্যমিক শিক্ষা বোর্ডের মন্ত্রণালয় দ্বারা স্বীকৃত। বর্তমানে, এটি বেসামরিক বিমান চলাচল কর্তৃপক্ষের দ্বারা পরিচালিত হয়।
১৯৬৩ সালে স্টাফ ওয়েল ফেয়ার হাই স্কুল নামে এই বিদ্যালয় তার কার্যক্রম শুরু করে। ১৯৯৬ সালে বাংলাদেশ বেসামরিক বিমান চলাচল কর্তৃপক্ষ বিদ্যালয়টির নাম পরিবর্তন করে সিভিল এভিয়েশন উচ্চ বিদ্যালয় নামকরণ করে। পরবর্তীতে এটি সিভিল এভিয়েশন স্কুল এন্ড কলেজ হিসেবে প্রতিষ্ঠা লাভ করে। ২০১৭ সালে এখানে ইংরেজী মাধ্যম চালু হয়। ১৯ জুন ২০১৮ সালে প্রতিষ্ঠানটি একাদশ শ্রেণিতে পাঠদানের অনুমোদন লাভ করে।
এখানে বাংলা এবং ইংরেজি মাধ্যমে পড়ানো হয়। প্রতিষ্ঠানের তিনটি অংশ রয়েছে।
এই বিদ্যালয়ে কেজি থেকে দ্বাদশ শ্রেণি পর্যন্ত ছেলে ও মেয়ে উভয়ই পড়াশোনা করতে পারে। প্রতিবছর উচ্চ মাধ্যমিক সার্টিফিকেটের জন্য উল্লেখযোগ্য সংখ্যক শিক্ষার্থী পরীক্ষা দেয়। এখানে মানবিক, বিজ্ঞান ও ব্যবসায় শিক্ষা – এ তিনটি বিভাগে পাঠদান করা হয়।
যৌক্তিক ফর্ম

একটি বাক্য বা বক্তব্যের যৌক্তিক গঠন, যেমন একটি প্রস্তাব, বিবৃতি বা সত্যবাদী, যেমনটি বিষয়বস্তু বিষয়বস্তু বিষয়বস্তুর বিষয় থেকে বিচ্ছিন্ন বা বিষয়বস্তু পদগুলির মাধ্যমে কেবল একটি ফর্মের নিছক স্থানধারক বা শুল্ক হিসাবে প্রাপ্ত ফর্ম। একটি আদর্শ যৌক্তিক ভাষায়, যৌক্তিক ফর্ম শুধুমাত্র বাক্য গঠন থেকে নির্ধারণ করা যায়; প্রথাগত বিজ্ঞান ব্যবহৃত প্রথাগত ভাষা যেমন ভাষা উদাহরণ। যৌক্তিক ফর্ম, তবে, এটি প্রতিনিধিত্ব ব্যবহৃত নিছক বাক্য গঠন সঙ্গে বিভ্রান্ত করা উচিত নয়; সেখানে একাধিক দড়ি থাকতে পারে যা একটি প্রদত্ত ভাষায় একই যৌক্তিক ফর্মটি প্রতিনিধিত্ব করে।
একটি যুক্তি যুক্তিগত ফর্ম যুক্তি ফর্ম বা যুক্তি এর ফর্ম পরীক্ষা বলা হয়।
কামরুন নাহার চৌধুরী

কামরুন নাহার চৌধুরী (জন্ম: ৭ জানুয়ারি ১৯৬০) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৩৮ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
কামরুন নাহার চৌধুরী ১৯৬০ সালের ৭ জানুয়ারি তৎকালীন পূর্ব পাকিস্তানের ফরিদপুরের রাজবাড়িতে জন্মগ্রহণ করেন।
কামরুন নাহার চৌধুরী ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় আওয়ামী লীগ-এর মনোনয়নে রাজবাড়ি জেলার জন্য নির্ধারিত সংরক্ষিত নারী আসন-৩৮ নং আসন থেকে ১ম বারের মতো এমপি নির্বাচিত হন।
লুৎফা তাহের

লুৎফা তাহের (জন্ম: ৩১ জুলাই ১৯৪৭) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৪০ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
লুৎফা তাহের ১৯৪৭ সালের ৩১ জুলাই তৎকালীন পূর্ব পাকিস্তানের ময়মনসিংহ জেলার কিশোরগঞ্জে জন্মগ্রহণ করেন। বাংলাদেশের মুক্তিযুদ্ধে ১১ নং সেক্টরের সেক্টর কমান্ডার কর্নেল আবু তাহের বীর উত্তম তার স্বামী। তার তিন সন্তান - কন্যা জয়া তাহের, পুত্র আবু কায়সার যিশু এবং পুত্র মিশু।
লুৎফা তাহের ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় জাসদ-এর মনোনয়নে কিশোরগঞ্জ জেলার জন্য নির্ধারিত সংরক্ষিত নারী আসন-৪০ নং আসন থেকে ১ম বারের মতো এমপি নির্বাচিত হন।
বাংলাদেশ শিল্প কারিগরি সহায়তা কেন্দ্র

বাংলাদেশ শিল্প কারিগরি সহায়তা কেন্দ্র (বিটাক) হচ্ছে একটি স্বায়ত্তশাসিত সরকারী সংস্থা এবং গবেষণা কেন্দ্র যা গবেষণার মাধ্যমে শিল্প উৎপাদন উন্নত করার উপায় এবং প্রযুক্তিগত জ্ঞান প্রদান করে থাকে। এর প্রধান কার্যালয় ঢাকায় অবস্থিত। এটি ছোট-মধ্যম প্রতিষ্ঠানসমূহকে সহায়তা প্রদানের জন্য বাংলাদেশ সরকারের একটি অঙ্গ প্রতিষ্ঠান। বিটাক এর মোট পাঁচটি আঞ্চলিক কার্যালয়/শাখা রয়েছে যেগুলো, ঢাকা, চট্টগ্রাম, চাঁদপুর, খুলনা এবং বগুড়ায় অবস্থিত।
'বাংলাদেশ শিল্প কারিগরি সহায়তা কেন্দ্র' এর পূর্ব নাম ছিল 'পাকিস্তান শিল্প ও কারিগরি সহায়তা কেন্দ্র' যা IRDC ও PIPS এর সংযুক্তির মাধ্যমে ১৯৬২ খ্রিস্টাব্দে প্রতিষ্ঠিত হয়। পরে বাংলাদেশের স্বাধীনতা প্রাপ্তির পর এটির নাম পরিবর্তন করে বাংলাদেশ শিল্প কারিগরি সহায়তা কেন্দ্র (সংক্ষেপে বিটাক) করা হয়।
অরুণ সোম

অরুণ সোম একজন বাঙালি অনুবাদক। তিনি ৪০টির অধিক রুশ বই বাংলা ভাষায় অনুবাদ করেছেন।
অরুণ সোমের আদিবাড়ি অধুনা বাংলাদেশে। তার ছোটবেলা কেটেছে ঢাকার সিদ্ধেশ্বরীতে। পঞ্চাশের দাঙ্গার পর তার পিতা সপরিবারে বাংলাদেশ ছেড়ে ভারতে আসেন। ষাটের দশকের গোড়ার দিকে যখন তিনি বিশ্ববিদ্যালয়ে পড়তেন তখন তিনি রুশ ভাষা শেখার বিষয়ে আগ্রহী হন। তার রাশিয়ান ভাষা শেখার বিষয়টি কিছুটা রাজনৈতিকও ছিল। তিনি মাক্সিম গোর্কির রচিত মা এবং আত্মজীবনীমূলক উপন্যাসগুলির মাধ্যমে রাশিয়ান সাহিত্যের সঙ্গে পরিচিত হন।
রাশিয়ান ভাষা শেখার পর তিনি তুর্গেনেভ ও তলস্তয়ের কয়েকটি গল্প অনুবাদ করেন। এরপর তিনি মস্কো স্টেট ইউনিভার্সিটিতে একটি স্কলারশিপ পেয়ে যান।
অরুণ সোম অনুবাদকের চাকরি নিয়ে সোভিয়েত ইউনিয়ন যান। তিনি ১৯৭৪ থেকে ১৯৯১ সাল পর্যন্ত মস্কোতে অনুবাদক হিসাবে কাজ করেন। এই সময় তিনি ৪০টিরও বেশি বই রাশিয়ান থেকে বাংলায় অনুবাদ করেন। সোভিয়েত ইউনিয়ন ভেঙে যাওয়ার পর তিনি রাশিয়ান স্ত্রী ও দুই কন্যাকে নিয়ে ভারতের কলকাতায় চলে আসেন। তারপর থেকে তিনি কলকাতা থেকেই তার অনুবাদের কাজ করতেন।
ল্য কে সাঁ-মিশেল এ নোত্র দাম

ল্য কে সাঁ-মিশেল এ নোত্র দাম ( "সাঁ-মিশেল ঘাট ও নোত্র দাম গির্জা") ফরাসি চিত্রশিল্পী মাক্সিমিলিয়াঁ ল্যুসের আঁকা ১৯০১ সালের একটি তৈলচিত্র। ল্যুস ১৮৮৭ থেকে ১৮৯৭ সাল পর্যন্ত নব্য-অন্তর্মুদ্রাবাদ শিল্পকলা আন্দোলনের সাথে জড়িত ছিলেন। তিনি এই চিত্রটি আঁকার সময় তুলির পৃথক পৃথক মৃদু ছোঁয়ার মাধ্যমে রঙ প্রয়োগ করেন, যে কৌশলের নাম "বিভাজনবাদ" (Divisionism)। এই চিত্রকর্মটির নোত্র দাম দ্য পারি গির্জার উপরে শিল্পীর মোট দশটি চিত্রকর্মের সঙ্কলনের একটি। প্যারিসের শিল্পকলা জাদুঘর ম্যুজে দর্সে (Musée d'Orsay, "অর্সে জাদুঘর") ১৯৮১ সালে চিত্রকর্মটি সংগ্রহ করে এবং তখন থেকে আজ পর্যন্ত চিত্রটি সেখানেই সংরক্ষিত আছে। জাদুঘরটির দেওয়া তথ্য অনুযায়ী ল্যুস যখন ছবিটি আঁকেন, তখন তিনি নব্য-অন্তর্মুদ্রাবাদ ঘরানা পরিত্যাগ করে জনপ্রিয়বাদী ঘরানার ছবি আঁকায় মনোযোগ দিচ্ছিলেন।